H μάνα του ... λόχου: Σούπα κουνουπιδιού βελουτέ\nΕΛΕΝΑ 15 Νοεμβρίου 2011 - 12:44 μ.μ.\nΜε σκοτώνεις με αυτές τις φωτό σου, προσπαθώ να πιάσω ένα μπολάκι αλλά δεν μου κάθεται το άτιμο χα χα χααα!!!\nΕφάκι τέλεια, με τόσα λαχανικά σούπα λαχανικών θα την έλεγα κι εγώ πάντως.\nΤεσπα, δεν θα κολλήσουμε και στα ονόματα μιας και η γεύση μετράει..... ακόμα προσπαθώ να πιάσω το μπολάκι, δεν έχω και κουνουπίδι να βάλω να την φτιάξω, αλλά μόλις προμηθευτώ, που θα μου πάει??\nVasiliki 15 Νοεμβρίου 2011 - 1:27 μ.μ.\nkalimera sas!!poli orea i soupa sas!!!mmm!!!oreo blog!!!\ntha tin ftiaxo kai ego!!kali sinexia tis imera sas na exete!!!\nKANTHAR0S 15 Νοεμβρίου 2011 - 2:28 μ.μ.\nΣατανική συνταγή. Με έψησες.\nkiki 15 Νοεμβρίου 2011 - 2:40 μ.μ.\nΜε μπρίζωσες με αυτή τη σούπα! Με βλέπω να την κάνω!\nmanousina 15 Νοεμβρίου 2011 - 4:33 μ.μ.\nΑπό εμφάνιση σκίζει!!!!! Παλιά το μισούσα, τώρα το αγαπώ....\nVita 15 Νοεμβρίου 2011 - 7:15 μ.μ.\nΔείχνει ωραιότατη Έφη! Και το κουνουπιδάκι είναι το λαχανικό της εποχής!\nlourdi lourdaki 15 Νοεμβρίου 2011 - 7:42 μ.μ.\nΕΦΗ ΦΑΙΝΕΤΑΙ ΥΠΕΡΟΧΗ!!!\nΓΙΑ ΜΕΝΑ ΠΟΥ ΔΕΝ ΤΡΩΩ ΚΡΕΑΣ ΚΑΘΕ ΣΥΝΤΑΓΗ ΜΕ ΛΑΧΑΝΙΚΑ ΜΕ ΕΔΙΑΦΕΡΕΙ!..\nΘΑ ΤΗΝ ΦΤΙΑΞΩ!!!\nΡουλα Σμαραγδενια 15 Νοεμβρίου 2011 - 8:01 μ.μ.\nΜΑΝΑ ΤΟΥ ΛΟΧΟΥ...το κουνουπίδι συνήθως το κάνω βραστό και εδώ το κάνουνε και γιαχνή...με ντοματούλα...πατατα καρότο και μανιτάρια ...αλλά έτσι βελουτέ δεν το έχω κάνει ...και βεβαίως θα δοκιμαστεί!!!!φιλάκια...\nΔΥΣΠΙΣΤΟΣ 15 Νοεμβρίου 2011 - 10:04 μ.μ.\nΝα μια ωραία ιδέα για σούπα, που μπορεί να γίνει με το αριστερό μου χέρι. Αυτό δουλεύει, εδώ και πέντε μέρες και για άγνωστο χρόνο ακόμη.\nPenelope 16 Νοεμβρίου 2011 - 9:37 π.μ.\nΜΑΝΑ με τόσο λαχανικό μέσα κι' εγώ θα την έτρωγα που με τις σούπες δεν τα πάω καλά, όπως και με το κουνουπίδι!\nΔεν αδικώ λοιπόν τον σπιτικό σου πληθυσμό, μιας και το "τρικ" τους ξεγέλασε και την γεύτηκαν :-))\nΒαρβάρα 17 Νοεμβρίου 2011 - 9:18 π.μ.\nΤη δοκιμάσαμε και πήρε άριστα από όλη την οικογένεια. Μπράβο στη μάνα του ... λόχου. Την προτείνω στους λάτρεις "της σούπας". Καλημέρα και καλή συνέχεια\nΥΓ:Πάντα περνάω από εδώ, αλλά σήμερα αφήνω το πρώτο μου σχόλιο.\nΕλπίζω να το δεχθείς με χαρά.\nRoyal Coconut 17 Νοεμβρίου 2011 - 11:56 π.μ.\nκαλημέρα εργατική μελισσουλα μου. Λατρεύω το κουνουπίδι και τις σούπες. Μια ερώτηση μονο.. γιατί δεν βάζεις όλο το κουνουπίδι παρα μονο τις φουντίτσες? δεν είναι κρίμα? Το καημένο..... ειδικά το κοτσάνι του είναι το πιο υγιεινό μέρος και με αντικαρκινικές ιδιότητες... Κατά τα αλλα την βρίσκω σούπερ την σουπίτσα σου. Αν μου φερνές και ένα πιάτο κιόλας...\nΕφη 17 Νοεμβρίου 2011 - 10:56 μ.μ.\nVasiliki, χαίρομαι που σου αρέσει! Είναι ιδανική για τις κρύες μέρες!\nKanthare, θα χαρώ να μου πεις εντυπώσεις!\nΚικίτσα μου, σε μπρίζωσα, ε??? χαχααχχα!!\nManousina, είπαμε σχέση αγάπης ή μίσους...ξεκάθαρα..χαχαχα!!!\nΒαγγελιώ μου, μη το συζητάς! Ιδανική η σουπίτσα αυτή!\nΛούρδη μου, φτιάξτην και περιμένω να μου πεις πως σου φάνηκε!\nΡούλα, και εγώ έτσι το έφτιαχνα μέχρι τώρα αλλά μου ρθε να το κάνω σουπίτσα και τελικά είναι μία υπέροχη εναλλακτική. Με μανιταράκια το γιαχνιστό κουνουπίδι δεν το είχα υπόψη, ορίστε που μου έδωσες ιδέα για δοκιμή! μμμμ!!!\nΔύσπιστε, περαστικά! Δοκίμασέ την!\nPenelope, μόνο με τρικ τους καταφέρνω με κάποια θέματα...Αφού να φανταστείς ο μεγαλος γιος έφαγε...του άρεσε και αφού τελείωσε του είπα ότι είχε κουνουπίδι...και χλώμιασε...χαχαχααχ!! Δεν πίστευε τον εαυτό του ότι το έφαγε....Το επόμενο "κόλπο" πρέπει να το καθυστερήσω ....γιατί θα με υποψιάζονται τώρα....χαχαχχα!!!\nΒαρβάρα καλώς μας ήρθες! Χαίρομαι που σου αρέσει!\nΒασιλικούλα, αν το έβαζα ψιλοκομμένο μαλλον μια χαρά θα ήταν αλλά ήταν το "δοκιμαστικό" της και πήγαινα δειλά-δειλά! Την άλλη φορά θα γίνει έτσι. Δεν έχεις κι άδικο! Πιατάρα, όχι πιάτο καλή μου! Βεβαίως να σου στείλω!\nkiki 24 Νοεμβρίου 2011 - 8:23 μ.μ.\nΤην έκανα και ήταν πολύ ωραία!!!


Την Αλληλεγγύη του Εμπορικού Συλλόγου Αμαλιάδος στους εργαζόμενους της ΕΡΤ - Ηλεία Οικονομία\nΤην Αλληλεγγύη του Εμπορικού Συλλόγου Αμαλιάδος στους εργαζόμενους της ΕΡΤ\nΤην αλληλεγγύη των Εμπόρων της Αμαλιάδας, στους εργαζόμενους της Ελληνικής Ραδιοφωνίας και Τηλεόρασης και τον αγώνα τους για τη δουλειά τους, μετέφερε με δήλωσή του ο Πρόεδρος του Εμπορικού Συλλόγου Αμαλιάδας Πέτρος Παπαδάτος, ο οποίος συμπλήρωσε:\n«Η δημόσια, δωρεάν, ελεύθερη και αδέσμευτη ενημέρωση, είναι πυλώνας της δημοκρατίας.\nΤο κλείσιμο της δημόσιας Ραδιοτηλεόρασης, με διατάγματα πέρα και έξω από την Κοινοβουλευτική διαδικασία, συνιστούν πλήγμα κατά της δημοκρατίας, πλήγμα κατά της ελευθερίας και κακό οιωνό για την πολιτική ομαλότητα στη χώρα μας.\nΖητάμε την άμεση κατάργηση των διαταγμάτων που αφορούν την δημόσια τηλεόραση.\nΖητάμε τον εκσυγχρονισμό και την αναβάθμισή της ΕΡΤ με σεβασμό στο δικαίωμα της εργασίας των εργαζομένων και στην λαϊκή απαίτηση για δημόσια, ελεύθερη, αδέσμευτη ενημέρωση».


Μεγαμπάιτ - Βικιπαίδεια\nΤο μεγαμπάιτ είναι πολλαπλάσιο της μονάδας μπάιτ για ψηφιακές πληροφορίες. Το συνιστώμενο σύμβολο της μονάδας είναι MB. Το πρόθεμα της μονάδας μέγα είναι πολλαπλάσιο του 1.000.000 (106) στο Διεθνές Σύστημα Μονάδων (SI). Επομένως, ένα μεγαμπάιτ είναι ένα εκατομμύριο μπάιτς πληροφοριών. Ο ορισμός αυτός έχει ενσωματωθεί στο Διεθνές Σύστημα Ποσοτήτων.\nΩστόσο, στα πεδία των υπολογιστών και της τεχνολογίας της πληροφορίας, χρησιμοποιούνται διάφοροι άλλοι ορισμοί που προέκυψαν για ιστορικούς λόγους ευκολίας. Μια κοινή χρήση είχε ως στόχο να ορίσει ένα μεγαμπάιτ ως 1.048.576 μπάιτς (220 B), μια μέτρηση που εκφράζει βολικά τα δυαδικά πολλαπλάσια που είναι εγγενή στις αρχιτεκτονικές της ψηφιακής μνήμης υπολογιστή. Ωστόσο, οι περισσότεροι φορείς τυποποίησης έχουν απορρίψει αυτήν τη χρήση υπέρ μιας σειράς δυαδικών προθεμάτων, όπου η ποσότητα αυτή ορίζεται από τη μονάδα μεμπιμπάιτ (MiB). Λιγότερο κοινή είναι μια σύμβαση που χρησιμοποίησε το μεγαμπάιτ για να σημαίνει 1000×1024 (1.024.000) μπάιτς.\n↑ «Archived copy». Αρχειοθετήθηκε από το πρωτότυπο στις 7 Ιουνίου 2007. Ανακτήθηκε στις 1 Ιουνίου 2007.\n↑ 2,0 2,1 «Definitions of the SI units: The binary prefixes». Εθνικό Ινστιτούτο Προτύπων και Τεχνολογίας.\nΑνακτήθηκε από "https://el.wikipedia.org/w/index.php?title=Μεγαμπάιτ&oldid=7722010"\nΤελευταία τροποποίηση 21:38, 11 Σεπτεμβρίου 2019.


Συμπληρώματα διατροφής - Φαρμακείο Μαυρομάτη\nΜπορούν τα συμπληρώματα διατροφής να χρησιμοποιηθούν ως υποκατάστατα μιας ισορροπημένης διατροφής;\nΌχι, τα συμπληρώματα διατροφής δεν υποκαθιστούν μια ισορροπημένη διατροφή. Στόχος τους είναι, όπως δηλώνεται από το όνομά τους, να συμπληρώσουν τη διατροφή και να καλύψουν τυχόν κενά που μπορεί να υπάρχουν σε αυτήν.\nΟ ανθρώπινος οργανισμός χρειάζεται ένα εύρος θρεπτικών συστατικών για να είναι υγιής και να εκτελεί τις διάφορες λειτουργίες του. Δυστυχώς, πολλές φορές είναι δύσκολο να τα λαμβάνει όλα καθημερινά μόνο μέσω της διατροφής. Η μη ισορροπημένη διατροφή, η χαμηλή ποιότητα και περιεκτικότητα ορισμένων τροφίμων και η δυσκολία στην απορρόφηση κάποιων θρεπτικών συστατικών αποτελούν μόνο κάποιους από τους παράγοντες που συντελούν σε αυτό. Τα συμπληρώματα διατροφής μπορούν να μας βοηθήσουν να καλύψουμε κενά στη διατροφή μας και να αποφύγουμε τις ελλείψεις, επομένως σε κάποιες περιόδους ή περιπτώσεις είναι απαραίτητα.\nΓιατί να πάρω ένα συμπλήρωμα διατροφής;\nΓια να καλύψω κενά στη διατροφή μου και να εξασφαλίσω ότι ο οργανισμός μου λαμβάνει καθημερινά όλα τα συστατικά που χρειάζεται σε επαρκείς ποσότητες\nΓια να αυξήσω τα χαμηλά επίπεδα που έχω σε κάποιο συστατικό, π.χ. λήψη συμπληρώματος σιδήρου αν έχω χαμηλό σίδηρο, λήψη συμπληρώματος βιταμίνης D αν έχω χαμηλή D\nΓια να υποστηρίξω τις φυσικές λειτουργίες του οργανισμού μου, π.χ. λήψη συμπληρώματος με ωμέγα-3 για την καλή λειτουργία της καρδιάς, λήψη συμπληρώματος προβιοτικών για την καλή λειτουργία του εντέρου\nΓια να υποστηρίξω τον οργανισμό μου σε απαιτητικές περιόδους και γενικότερα όταν νιώθω ότι το έχω ανάγκη, π.χ. λήψη συμπληρώματος βιταμινών Β και C σε περιόδους άγχους, λήψη συμπληρώματος σιδήρου τις ημέρες της περιόδου\nΓια να λάβω συστατικά που είναι απαραίτητα σε συγκεκριμένα περιόδους της ζωή μου, π.χ. λήψη συμπληρώματος φυλλικού οξέος στην εγκυμοσύνη, λήψη συμπληρώματος ασβεστίου στην εμμηνόπαυση\nΓια να μειώσω τις επιπτώσεις των «κακών» συνηθειών μου στον οργανισμό μου, π.χ. λήψη συμπληρώματος αντιοξειδωτικών, όπως βιταμίνης C, για τη μείωση του οξειδωτικού στρες λόγω καπνίσματος, άγχους κ.α.\nΓενικότερα για τη συντήρηση της καλής υγείας και τη μείωση του κινδύνου εμφάνισης προβλημάτων υγείας στο μέλλον\nΠοιοι έχουν μεγαλύτερη ανάγκη να πάρουν ένα συμπλήρωμα διατροφής;\nΆτομα, ενήλικες ή παιδιά, που δεν ακολουθούν μια ισορροπημένη διατροφή\nΆτομα με γνωστή έλλειψη ή χαμηλά επίπεδα σε κάποιο θρεπτικό συστατικό, όπως σίδηρο, βιταμίνη D, βιταμίνη Β12 κ.α.\nΆτομα με έντονο τρόπο ζωής και αθλητές\nΆτομα που ζουν σε έντονα μολυσμένο περιβάλλον, καπνίζουν, καταναλώνουν πολύ αλκοόλ, έχουν στρες κ.α.\nΓυναίκες στην εμμηνόπαυση και στην εμμηνόρροια\nΆτομα που παίρνουν φάρμακα που μειώνουν τα αποθέματα κάποιων βιταμινών στον οργανισμό, π.χ. οι γυναίκες που παίρνουν αντισυλληπτικά προτείνεται να λαμβάνουν συμπλήρωμα βιταμίνης B6\nΆτομα που ακολουθούν προγράμματα αδυνατίσματος με δίαιτες πρόσληψης χαμηλών θερμίδων\nΆτομα που θέλουν να υποστηρίξουν με φυσικό τρόπο κάποιες λειτουργίες του οργανισμού τους\nΟι χορτοφάγοι και οι vegans χρειάζονται συμπληρώματα διατροφής;\nΟι χορτοφάγοι και οι vegans, λόγω του ότι έχουν αποκλείσει κάποιες τροφές από τη διατροφή τους, εμφανίζουν υψηλό κίνδυνο να εμφανίσουν έλλειψη σε κάποια συστατικά, όπως ο σίδηρος και η βιταμίνη B12. Για το λόγο αυτό, συχνά συστήνεται σε αυτούς ένα συμπλήρωμα σιδήρου και Β12 ή μια πολυβιταμίνη.\nΓια πόσο χρονικό διάστημα μπορώ να παίρνω ένα συμπλήρωμα διατροφής;\nΤα συμπληρώματα διατροφής συνήθως προτείνεται να λαμβάνονται για 2-3 συνεχόμενους μήνες ούτως ώστε να έχουν ένα καλό αποτέλεσμα. Παρόλα αυτά, η συγκεκριμένη οδηγία είναι πολύ γενική. Το χρονικό διάστημα λήψης ενός συμπληρώματος εξαρτάται από πολλούς παράγοντες, όπως από τις ανάγκες του οργανισμού αλλά και από το ίδιο το συμπλήρωμα.\nΤα συμπληρώματα διατροφής προκαλούν εθισμό;\nΌχι, τα συμπληρώματα διατροφής δεν προκαλούν εθισμό.\nΤι πρέπει να προσέξω αν παίρνω πολλά συμπληρώματα διατροφής;\nΑν παίρνετε περισσότερα από ένα συμπληρώματα διατροφής, καλό είναι να ελέγξετε αν κάποια από αυτά περιέχουν κοινά συστατικά. Αν λαμβάνετε κάποιο συστατικό από δύο ή τρία συμπληρώματα, θα πρέπει να δείτε αν η συνολική ποσότητα που παίρνετε είναι μέσα στα επιτρεπτά επίπεδα. Αν δυσκολεύεστε να το κάνετε μόνοι σας, μπορείτε να ζητήσετε τη βοήθεια του φαρμακοποιού σας, του γιατρού σας ή των εταιριών των συμπληρωμάτων διατροφής που χρησιμοποιείτε.\nΠαράδειγμα 1: αν κάποιος παίρνει μια πολυβιταμίνη που περιέχει 80mg βιταμίνη C και ένα συμπλήρωμα βιταμίνης C των 1000mg, παίρνει συνολικά 1080mg βιταμίνη C, ποσότητα που είναι μέσα στα ασφαλή όρια.\nΠαράδειγμα 2: αν κάποιος παίρνει μια πολυβιταμίνη με 1000IU βιταμίνη D, μία φόρμουλα για το ανοσοποιητικό με άλλα 1000IU και μια βιταμίνη D των 2000IU που του έχει συστήσει ο γιατρός του, τότε παίρνει συνολικά 4000IU βιταμίνη D την ημέρα (αντί για 2000IU που είναι η σύσταση του γιατρού). Στην περίπτωση αυτή, θα πρέπει να ενημερώσει τον γιατρό του ότι τα συμπληρώματα που παίρνει περιέχουν βιταμίνη D για να τον κατευθύνει ως προς την ποσότητα.\nΠαράδειγμα 3: αν κάποιος παίρνει μια πολυβιταμίνη με 800μg βιταμίνη Α και ένα συμπλήρωμα αντιοξειδωτικών με άλλα 800μg, τότε παίρνει συνολικά 1600μg βιταμίνη Α, που είναι μεγάλη ποσότητα για καθημερινή λήψη (εκτός αν έχει προταθεί από γιατρό για συγκεκριμένο λόγο). Η βιταμίνη Α είναι μια λιποδιαλυτή βιταμίνη και προτείνεται να μην λαμβάνονται περισσότερα από 800μg ημερησίως.\nΤα ούρα μου έχουν έντονο κίτρινο χρώμα από τότε που ξεκίνησα την πολυβιταμίνη. Είναι φυσιολογικό;\nΝαι, είναι φυσιολογικό και ακίνδυνο. Οφείλεται στη ριβοφλαβίνη (βιταμίνη Β2), η οποία έχει κίτρινο χρώμα και προκαλεί αυτόν τον ακίνδυνο κίτρινο χρωματισμό των ούρων (παρατηρείται πιο έντονα τις πρώτες ώρες μετά τη λήψη της πολυβιταμίνης).\nΜπορώ να χρησιμοποιήσω μεγαλύτερη δόση στα συμπληρώματα διατροφής από αυτήν που αναγράφεται στη συσκευασία τους για να έχω πιο άμεσο αποτέλεσμα;\nΌχι, προτείνεται να τηρείτε ακριβώς τις οδηγίες που αναγράφονται στις συσκευασίες. Άλλωστε, η μεγαλύτερη δόση δεν σημαίνει απαραίτητα αμεσότερο αποτέλεσμα. Μην υπερβαίνετε την προτεινόμενη δόση, εκτός αν σας το προτείνει ο γιατρός σας.\nΕίμαι παχύς, πρέπει να παίρνω μεγαλύτερη δόση από την προτεινόμενη;\nΌχι, ακολουθείτε κανονικά τις οδηγίες που αναγράφονται στη συσκευασία.\nΌχι, δεν είναι όλα τα συμπληρώματα διατροφής κατάλληλα για όλους. Παρακάτω αναφέρονται κάποια χαρακτηριστικά παραδείγματα:\nΟι έγκυες δεν πρέπει να λαμβάνουν συμπληρώματα με βιταμίνη Α. Επιπλέον, δεν πρέπει να χρησιμοποιούν ορισμένα βότανα επειδή δεν έχουν γίνει μελέτες για την ασφάλειά τους κατά την περίοδο της εγκυμοσύνης.\nΌσοι παίρνουν αντιπηκτικά φάρμακα πρέπει να αποφεύγουν τα συμπληρώματα με βιταμίνη K, κουρκουμά και τις υψηλές ποσότητες σε ορισμένα άλλα συστατικά.\nΟι διαβητικοί δεν προτείνεται να χρησιμοποιούν συμπληρώματα γλυκοζαμίνης, εκτός αν αυτό γίνεται με τη σύμφωνη γνώμη και παρακολούθηση του γιατρού τους.\nΤα συμπληρώματα προβιοτικών δεν προτείνονται σε ανοσοκατεσταλμένους ασθενείς.\nΤα παραπάνω αποτελούν ορισμένα μόνο παραδείγματα.\nΣυμβουλευτείτε τον γιατρό ή τον φαρμακοποιό σας πριν τη χρήση συμπληρωμάτων διατροφής αν βρίσκεστε υπό φαρμακευτική αγωγή ή αντιμετωπίζετε σοβαρά προβλήματα υγείας.\nΓιατί δεν πρέπει να δίνουμε στα μωρά και στα μικρά παιδιά συμπληρώματα διατροφής που δεν αναγράφουν ότι είναι κατάλληλα για την ηλικία τους;\nΤα συμπληρώματα διατροφής που έχουν σχεδιαστεί για ενήλικες μπορεί να μην είναι κατάλληλα για τα μωρά και τα παιδιά για τους παρακάτω λόγους:\nΜπορεί να περιέχουν κάποια συστατικά σε ποσότητες που δεν είναι κατάλληλες για μικρές ηλικίες.\nΜπορεί να περιέχουν κάποια έκδοχα που δεν έχουν μελετηθεί στα παιδιά και δεν ξέρουμε αν είναι ασφαλή για αυτά.\nΜπορεί να περιέχουν βότανα. Τα βότανα δεν προτείνονται στα παιδιά.\nΣτα μωρά και τα παιδιά έως 12 ετών είναι προτιμότερο να δίνονται συμπληρώματα διατροφής που έχουν σχεδιαστεί ειδικά για αυτά ή αναγράφεται στη συσκευασία τους ότι είναι κατάλληλα για αυτά.\nΠοια συμπληρώματα διατροφής δεν πρέπει να παίρνω αν είμαι διαβητικός;\nΟι διαβητικοί πρέπει να αποφεύγουν τα συμπληρώματα που περιέχουν ζάχαρη. Η γλυκοζαμίνη, η οποία περιέχεται σε πολλά συμπληρώματα για τις αρθρώσεις, επίσης πρέπει να αποφεύγεται επειδή είναι αμινοσάκχαρο, εκτός αν η λήψη της γίνεται με τη σύμφωνη γνώμη και παρακολούθηση του γιατρού τους.\nΤι είναι η ΣΗΔ ή ΣΗΠ (συνιστώμενη ημερήσια δόση ή πρόσληψη);\nΗ συνιστώμενη ημερήσια δόση είναι η μέση ποσότητα ενός συστατικού που απαιτείται για να καλύψει τις μέσες ανάγκες όλων (97%) των υγιών ατόμων του πληθυσμού προκειμένου να προληφθεί η έλλειψη. Η τιμή αυτή έχει προς το παρόν καθορισθεί μόνο για τις βιταμίνες και κάποια μέταλλα.\nΗ ΣΗΔ είναι μια μέση τιμή που αφορά τον υγιή πληθυσμό και την πρόληψη έλλειψης. Δεν αντανακλά τα επίπεδα του θρεπτικού συστατικού που χρειάζονται τα “μη υγιή” άτομα, ούτε αυτά που απαιτούνται για βέλτιστη υγεία.\nΠαράδειγμα 1: η ΣΗΔ για το ασβέστιο είναι 800mg. Η ποσότητα αυτή απευθύνεται στον υγιή πληθυσμό για την πρόληψη της έλλειψης ασβεστίου. Όμως, ένα άτομο με οστεοπόρωση ή μια γυναίκα που θηλάζει χρειάζεται περισσότερο ασβέστιο (1000-1500mg).\nΠαράδειγμα 2: η ΣΗΔ για τη βιταμίνη C είναι 80mg. Η ποσότητα αυτή αντανακλά την ποσότητα που απαιτείται για την αποφυγή έλλειψης βιταμίνης C. Όμως, για την ενίσχυση του ανοσοποιητικού συστήματος κατά τους φθινοπωρινούς μήνες προτείνονται 1000mg ημερησίως ή και παραπάνω.\nΣυμπέρασμα: η ΣΗΔ δεν είναι η μέγιστη ποσότητα του συστατικού που μπορεί να περιέχεται σε ένα συμπλήρωμα διατροφής.\nΑυτό, βέβαια, δεν σημαίνει ότι δεν υπάρχει ανώτερο επιτρεπτό όριο. Στα συμπληρώματα διατροφής, τα συστατικά περιέχονται σε ασφαλή επίπεδα, τα οποία καθορίζονται από μελέτες και διεθνείς οδηγίες.\nΓιατί μπορούμε να παίρνουμε βιταμίνες B και C σε πολύ μεγαλύτερη δόση από τη συνιστώμενη ημερήσια; Είναι ασφαλές αυτό;\nΟι βιταμίνες Β και C είναι υδατοδιαλυτές. Αυτό σημαίνει ότι όση ποσότητα δεν απορροφηθεί από τον οργανισμό, θα διαλυθεί και θα απομακρυνθεί από το σώμα με τα ούρα. Συνεπώς, δεν θα συσσωρευτεί στον οργανισμό αλλά θα αποβληθεί. Αυτό είναι ο λόγος που τις βιταμίνες αυτές μπορούμε να τις πάρουμε και σε υψηλές δόσεις, τηρώντας βέβαια πάντα τις οδηγίες του εκάστοτε συμπληρώματος.\nΤι είναι οι timed release ταμπλέτες και σε ποια προϊόντα χρησιμοποιούνται;\nΟι timed release ταμπλέτες είναι ταμπλέτες βραδείας αποδέσμευσης που απελευθερώνουν σιγά σιγά τα θρεπτικά συστατικά για αρκετές ώρες. Χρησιμοποιούνται ιδιαίτερα στα συμπληρώματα που έχουν μεγάλες περιεκτικότητες σε βιταμίνες B και C. Οι βιταμίνες Β και C είναι υδατοδιαλυτές και αν ληφθούν σε μεγάλες ποσότητες με ταμπλέτες γρήγορης αποδέσμευσης, τότε μεγάλο μέρος τους δεν προλαβαίνει να απορροφηθεί και αποβάλλεται με τα ούρα. Με τις ταμπλέτες βραδείας αποδέσμευσης, οι βιταμίνες αυτές απελευθερώνονται σταδιακά και δίνουν στον οργανισμό τον χρόνο που χρειάζεται για να τις απορροφήσει στο μεγαλύτερο δυνατό ποσοστό.\nΤι είναι το mg και τι το μg;\nΙσχύει ότι 1mg ισούται με 1000μg. Είναι λοιπόν το ίδιο, για παράδειγμα, αν πούμε ότι ένα συμπλήρωμα περιέχει 1mg βιταμίνη Β12 ή 1000μg βιταμίνη Β12.\nΚάποια συστατικά τα χρειαζόμαστε σε μικρές ποσότητες, δηλαδή σε μg, όπως το σελήνιο (ΣΗΔ σεληνίου 55μg) και κάποια σε μεγαλύτερες ποσότητες, δηλαδή σε mg ή g (γραμμάρια), όπως το ασβέστιο (ΣΗΔ ασβεστίου 800mg). Το ότι κάποια συστατικά τα χρειαζόμαστε σε μικρότερες ποσότητες δεν σημαίνει ότι είναι λιγότερο σημαντικά για την υγεία.\nΤι είναι το IU;\nΤο IU ή i.u. (international units, διεθνείς μονάδες) είναι μια μονάδα μέτρησης που χρησιμοποιείται σε λιποδιαλυτά συστατικά, όπως οι βιταμίνες D, E και Α. Ισχύουν οι παρακάτω αντιστοιχίες:\nΒιταμίνη D: 10μg = 400IU\nΒιταμίνη Ε: 268mg = 400IU\nΒιταμίνη Α: 750μg = 2500IU\nΓιατί να πάρω προβιοτικά και όχι καθαρτικά;\nΤα καθαρτικά έχουν άμεσο αποτέλεσμα αλλά είναι εθιστικά. Αν λαμβάνονται για μεγάλο χρονικό διάστημα, το έντερο τα συνηθίζει και μετά δυσκολεύεται να λειτουργήσει μόνο του, δηλαδή να κάνει σύσπαση, χωρίς αυτά. Αντιθέτως, τα προβιοτικά λειτουργούν με απόλυτα φυσικό τρόπο, επαναφέροντας σταδιακά την ισορροπία της χλωρίδας του εντέρου και τη λειτουργία του, χωρίς να προκαλούν εθισμό.\nΕίναι αλήθεια ότι τα προβιοτικά πρέπει να λαμβάνονται διαφορετική ώρα από την αντιβίωση;\nΤα προβιοτικά που ανήκουν στα βακτήρια (π.χ. γαλακτικά βακτήρια, μπιφιδοβακτήρια) καταστρέφονται από την αντιβίωση. Για το λόγο αυτό προτείνεται να λαμβάνονται με τουλάχιστον 2 ώρες διαφορά.\nΜπορώ να παίρνω προβιοτικά παράλληλα με τις βιταμίνες μου;\nΒεβαίως. Τα προβιοτικά βοηθούν στην καλή λειτουργία του εντέρου και άρα στην καλύτερη απορρόφηση των θρεπτικών συστατικών (η απορρόφηση των συστατικών γίνεται στο έντερο).\nΝα προτιμήσω συμπληρώματα που περιέχουν μόνο προβιοτικά ή μπορώ να επιλέξω μια φόρμουλα που περιέχει και άλλα συστατικά;\nΗ συνύπαρξη των προβιοτικών με άλλα συστατικά μέσα σε ένα συμπλήρωμα μπορεί να επηρεάσει αρνητικά την σταθερότητά τους. Προτιμήστε συμπληρώματα που περιέχουν μόνο προβιοτικά ή, αν περιέχουν και άλλα συστατικά, βεβαιωθείτε ότι έχουν παραχθεί από μια αξιόπιστη εταιρία που έχει ελέγξει τη σταθερότητά τους.\nΣτο φαρμακείο Μαυρομάτη διαθέτουμε μόνο αξιόπιστα συμπληρώματα, όπως η Quest, η Aboca, η Eviol, η Altion, η Ayuverda, Superfoods κα.\nΤι είναι οι DR κάψουλες που χρησιμοποιούνται στα προβιοτικά;\nΟι DR κάψουλες (delayed release) είναι κάψουλες που δεν διασπώνται στο στομάχι αλλά κατευθείαν στο έντερο. Έτσι, τα προβιοτικά δεν εκτίθενται στο όξινο περιβάλλον του στομάχου που μπορεί να μειώσει τον πληθυσμό τους και αποδίδονται κατευθείαν στο έντερο, όπου και δρουν.\nΤι είναι οι χηλικές ενώσεις μετάλλων με αμινοξέα;\nΟι χηλικές ενώσεις μετάλλων με αμινοξέα είναι ενώσεις στις οποίες τα μέταλλα έχουν προσδεθεί σε αμινοξέα – φορείς. Τα χηλικά μέταλλα δεν διασπώνται όταν περνούν από το στομάχι, φτάνουν αυτούσια στο έντερο και απορροφώνται από τις θέσεις απορρόφησης των αμινοξέων. Έτσι, απορροφώνται πολύ καλά και δεν έχουμε απώλειες.\nΕίναι αλήθεια ότι ο σίδηρος και το ασβέστιο πρέπει να λαμβάνονται διαφορετική ώρα;\nΝαι, το ασβέστιο εμποδίζει την απορρόφηση κάποιων ιχνοστοιχείων, όπως ο σίδηρος, και προτείνεται λαμβάνεται διαφορετική ώρα από αυτά.\nΤι είδους έλεγχος εφαρμόζεται στα συμπληρώματα διατροφής;\nΌλα τα συμπληρώματα διατροφής που πωλούνται στην Ευρωπαϊκή Ένωση θα πρέπει να παρασκευάζονται σύμφωνα με αυστηρά πρότυπα παραγωγής και ποιότητας. Αυτό εξασφαλίζει ότι τα συστατικά των προϊόντων είναι ασφαλή για κατανάλωση, ότι τα πρόσθετα που επηρεάζουν την καθαρότητα των προϊόντων υπάρχουν στα χαμηλότερα επίπεδα και ότι τα προϊόντα περιέχουν τα συστατικά που αναγράφονται στη συσκευασία.\nΣτην Ελλάδα, ο αρμόδιος φορέας για τον έλεγχο των συμπληρωμάτων διατροφής είναι ο Εθνικός Οργανισμός Φαρμάκων (ΕΟΦ). Τα συμπληρώματα διατροφής υποχρεούνται σε γνωστοποίηση της κυκλοφορίας τους στον ΕΟΦ.\nΕτικέτεςΒιταμίνες Ιχνοστοιχεία Μουρουνέλαιο Ριγανέλαιο Συμπληρώματα διατροφής


Rage 2 Review - Review 2019 - PCMag Greece\nαπόPc Mag Staff Ιούλ 01, 2019\nΕξαιρετική μάχη με πληθώρα επιλογών και προσεγγίσεων, δυνατό σύστημα αναβαθμίσεων, αλλά δυστυχώς το open-world κομμάτι δείχνει λειψό, το βάθος σε χτίσιμο κόσμου και ατμόσφαιρας κάπως απουσιάζει, το παιχνίδι γενικά διστάζει να αποκτήσει έναν ξεκάθαρο τόνο, ύφος και χαρακτήρα και τελικά για μια ακόμη φορά, η ελευθερία στο gameplay αποδεικνύεται δίκοπο μαχαίρι.\nΔιπλό «χτύπημα» από την Avalanche Studios φέτος, καθώς μερικούς μήνες μετά το Generation Zero, η σουηδική εταιρεία ανάπτυξης μας φέρνει συνεργασία με την id Software το sequel του φιλόδοξου Rage του 2011. Το εν λόγω game για όσους δεν θυμούνται ήταν μια δημιουργία αποκλειστικά της id Software, αρκετά χρόνια πριν το υπέρ-επικό reboot του μέγιστου Doom, όταν η «μαμά» των First-Person Shooters έψαχνε το νέο μεγάλο IP της για την καινούρια δεκαετία. Δεδομένου αυτού, νομίζω αντιλαμβάνεστε γιατί το χαρακτήρισα ως φιλόδοξο: το Rage δεν ήταν καθόλου κακό, το αντίθετο μάλιστα, περιελάμβανε οτιδήποτε μπορεί να μας πορώσει, τουλάχιστον στα χαρτιά. Όμως, για μια πλειάδα λόγων που δεν είχαν απαραίτητα να κάνουν με το πυρήνα του παιχνιδιού, κάτι του έλειπε, κάτι δεν ήταν ακριβώς εκεί που έπρεπε, κάτι το έκανε πολύ καλό από τη μία, αλλά παράλληλα και λίγο… meh από την άλλη.\nΠερνώντας στο Rage 2 λοιπόν αρκετά χρόνια αργότερα, οι δύο εταιρείες αποφάσισαν να ενώσουν τις δυνάμεις τους για να μας παραδώσουν αυτό που το Rage από την αρχή ήταν προορισμένο να γίνει: ένα RPG-οειδές open world «Doom-clone». Δεν μπορώ να γνωρίζω ακριβώς τον καταμερισμό των εργασιών ανάμεσα στις δύο εταιρείες και σαν πιο βασικός developer εμφανίζεται η Avalanche Studios, αλλά θεωρώ πως «βγάζει μάτι» ποιος ασχολήθηκε με ποιον τομέα. Το Rage 2 μοιάζει σαν να είναι ο καρπός του έρωτα μεταξύ του Mad Max και του Doom, με το DNA του να σφύζει από τα χαρακτηριστικά που απλόχερα του μοίρασαν η μαμά και ο μπαμπάς, ένα wonderkid προικισμένο με όλα τα καλά του gaming θεούλη. Παρόλα αυτά, αντί να έχουμε μια εύκολη, open-and-shut που λέμε υπόθεση, να βάλουμε ένα δεκαράκι χωρίς πολλά-πολλά και να πάμε έξω να πιούμε καμία μπύρα να δροσιστούμε, το Rage 2 καταφέρνει και είναι ένα από... αυτά τα games. Αυτά που με προβληματίζουν και με κάνουν να σκέφτομαι διάφορες πτυχές του gaming, αυτά που δίνουν «ψωμάκι» και αφορμές για κουβέντα. Ας πάρουμε όμως τα πράγματα με τη σειρά.\nΤο σενάριο του Rage 2 μας μεταφέρει 30 χρόνια μετά τα γεγονότα του πρώτου παιχνιδιού, όταν σε έναν μετά-αποκαλυπτικό κόσμο χτυπημένο από τον αστεροειδή 99942 Apophis, ο κακός General Cross επιχείρησε να κυριαρχήσει και να εξουσιάσει ό,τι απέμεινε από την ανθρωπότητα με την τεχνολογικά προηγμένη του στρατιά γνωστή σαν Authority. Αυτό ακριβώς το γενικά βασικό concept αποτελεί και εδώ τη σεναριακή ραχοκοκαλιά, κάτι που φέρνει περισσότερο στο νου την ιδέα ενός soft reboot παρά ενός αφηγηματικού sequel. Ο General Cross επιστρέφει, ορισμένοι χαρακτήρες από το πρώτο game επίσης κάνουν την εμφάνισή τους και το σκηνικό στήνεται για την υποσχόμενη post-apocalyptic open-world εποποιία σκόνης, μετάλλου, αίματος, μεταλλάξεων και First-Person κατορθωμάτων. Εμείς αναλαμβάνουμε τον ρόλο ενός μάχιμου Ranger με το όνομα Walker και ομολογώ πως είναι κάπως αστείο το γεγονός ότι το παιχνίδι κλείνει το μάτι εδώ στον Texas Ranger του Chuck Norris, ενώ στη συνέχεια χωρίς πολλά-πολλά, από την εναρκτήρια κιόλας σεκάνς του, το Rage 2 μας «πετάει» στην δράση με ένα καλοστημένο set-piece μάχης εν είδει tutorial και εξοικείωσης με τον βασικό μας εξοπλισμό και τα shooting mechanics.\nΟι πρώτες στιγμές στο Rage 2 είναι καταιγιστικές και έχουν έναν over-the-top και fun τόνο σε στυλ Bulletstorm ή Borderlands, κάτι που το παιχνίδι όμως στην ολότητά του δείχνει διστακτικό να αγκαλιάσει πλήρως. Από το σημείο αυτό και ύστερα βγαίνετε στον post-apocalyptic κόσμο του και αναλαμβάνετε να έρθετε σε επαφή με τρία κομβικά πρόσωπα της wasteland που μπορούν να σας βοηθήσουν να αντιμετωπίσετε την απειλή της Authority. Αυτοί οι χαρακτήρες ενδεχομένως είναι και οι πιο ενδιαφέροντες του παιχνιδιού, ειδικά ο τρελάκιας Doctor Kvasir που επιστρέφει από το πρώτο game, αλλά και αυτοί δείχνουν μια αδυναμία να αναπτυχθούν και να αποτελέσουν «ζωντανό» κομμάτι του κόσμου και της ιστορίας, εν τέλει απλά καθίστανται μηχανισμοί exposition και quest givers.\nΟκ, το στόρι δεν είναι κάτι το αξιομνημόνευτο, είναι μικρό σε διάρκεια και εντελώς «προβλεπέ». Αλλά πραγματικά δεν με ενοχλεί αυτό, πέρα από την μικρή απογοήτευση ότι θα μπορούσε να είναι πιο «ψαγμένο» και ανατρεπτικό, να δώσει μεγαλύτερο βάθος στην όλη εμπειρία. Δεδομένης όμως της φύσης του παιχνιδιού, αυτό που ενοχλεί περισσότερο είναι πως ακόμη και τούτο το στοιχειώδες μετά-αποκαλυπτικό concept δεν χρειαζόταν κάποια… βυζαντινή πλεκτάνη στο γράψιμο για να «απογειωθεί», αλλά περισσότερο ενδιαφέροντες χαρακτήρες, πιο «ζωντανούς» NPC και περίεργους περιπλανώμενους ταλαίπωρους, πιο πολλά wow moments, έναν κόσμο γενικώς που θα μας έδινε συνεχώς ερεθίσματα να βυθιστούμε στην παραδοξότητά του και στην wasteland τρέλα του. Αντ’ αυτού, μας αφήνει μια ελαφρώς άχρωμη και άοσμη αίσθηση και πέρα από ορισμένα ομολογουμένως καλοστημένα και ιντριγκαδόρικα σημεία, το σύνολο δίνει την εντύπωση μιας χαμένης ευκαιρίας, ιδίως εάν λάβουμε υπόψη τα καλά στοιχεία του Rage 2 που θα αναλύσουμε στη συνέχεια.\nΌπως ανέφερα στην εισαγωγή, το sequel του Rage είναι ένα αμάλγαμα δύο βασικών gameplay πυλώνων. Για να το περιγράψουμε θα ακολουθήσουμε αυτό το διττό σκεπτικό, καθώς το ένα κομμάτι του λειτουργεί σχεδόν άψογα και είναι μακράν το δυνατό του σημείο, ενώ αρκετά θεματάκια προκύπτουν από την υλοποίηση του δεύτερου, δηλαδή του όλου open-world Avalanche-ικού στησίματος που συνοδεύεται από τα σχεδόν δεδομένα πλέον RPG στοιχεία που στάνταρ υπάρχουν σε αυτού του είδους τους τίτλους. Για αρχή να αναφέρω πως όσον αφορά το οπτικό και τεχνικό κομμάτι, θεωρώ πως η wasteland του Rage 2 είναι εξαιρετική. Η Apex game engine της Avalanche μου αρέσει όλο και περισσότερο όσο περνούν τα χρόνια και εξελίσσεται, καθώς όπως ίσως θυμάστε όσοι έχετε δοκιμάσει και το Mad Max αποδίδει εξαιρετικά τις texture υφές και τα particles του περιβάλλοντος με όχι τεράστιο κόστος στις επιδόσεις. Το χώμα στο έδαφος δείχνει «φρέσκο» σαν να μπορείς να βάλεις το χέρι σου να το θρυμματίσεις, το ανάγλυφο της τοπογραφίας ενίοτε προκαλεί δέος, ενώ υπάρχει και μια σχετική ποικιλία στα διάφορα περιβάλλοντα του μετά-αποκαλυπτικού αυτού κόσμου. Φυσικά έχουμε και μια δυναμική εναλλαγή μέρας-νύχτας, με τους φωτισμούς να συνεισφέρουν στο τελικό αποτέλεσμα που σίγουρα τοποθετείται στην ΑΑΑ κατηγορία.\nΩστόσο, το μεγαλύτερο πρόβλημα του Rage 2 σίγουρα έγκειται στο πως έχει αξιοποιηθεί αυτός ο όμορφος και καλοσχεδιασμένος κατά τα άλλα χάρτης. Όπως ενδεχομένως έχετε ήδη καταλάβει, εδώ ακολουθείται η στάνταρ μοντέρνα open-world gaming συνταγή, όπου ξανά θα «ανασύρω» το Mad Max καθώς είναι ό,τι πιο κοντινό υπάρχει για να το περιγράψω. Υπάρχουν 3-4 main περιοχές που ως επί το πλείστον είναι κάποιοι ειρηνικοί οικισμοί που λειτουργούν σαν hubs, στους οποίους μπορείτε να συναντήσετε τους τρεις βασικούς χαρακτήρες που όπως αναφέραμε προωθούν την κύρια πλοκή, μπορείτε να βρείτε vendors για να αγοράσετε ή να πουλήσετε καλούδια και εξοπλισμό, να αποθηκεύσετε/αναβαθμίσετε τα οχήματά σας και να αλληλοεπιδράσετε με διάφορους minor NPCs που σας δίνουν πληροφορίες για side-quests. Από εκεί και πέρα, στο σύνολο του χάρτη εμφανίζονται σταδιακά όσο προχωράτε στο story αλλά και όσο κάνετε αυτόβουλη εξερεύνηση του κόσμου πολλαπλά σημεία ενδιαφέροντος, που πρακτικά είναι πέρα από τα main quests, οι διαθέσιμοι αλλά αρκετά επαναλαμβανόμενοι τύποι δευτερευόντων quests και δραστηριοτήτων. Έχουμε outposts των διαφόρων goons της wasteland αλλά και ενοχλητικά οδοφράγματα που μπορούμε να «αποσυμφορήσουμε», έχουμε λαγούμια με μεταλλαγμένους που καλούμαστε να καθαρίσουμε, έχουμε βάσεις των τεχνολογικά προηγμένων Immortal Shrouded εχθρών, απειλητικά Sentry Τowers της Authority που πρέπει να καταστρέψουμε, διάφορα κάπως πιο δυναμικά events όπως οδομαχίες ή πτώσεις μικρών μετεωριτών και πάει λέγοντας.\nΤο πρόβλημα εδώ δεν είναι πως απουσιάζει η ποικιλία στους γενικούς τύπους των αποστολών (τώρα που τις είδατε μαζεμένες ίσως σας φάνηκαν οκ, αλλά όσο προχωράει το παιχνίδι θα αντιληφθείτε την μερική έλλειψη διαφοροποίησης), όσο το ότι για μια ακόμη φορά σε έναν open-world τίτλο οι αποστολές δείχνουν πως αδυνατούν να κάνουν highlight κάποιον ή κάποιους μηχανισμούς gameplay, να δεθούν αρμονικά σαν μέρος του game design με τις δυνατότητες του χαρακτήρα και να μας χαρίσουν διαφορετικά set-pieces με χαρακτήρα που θα απογείωναν την εμπειρία του παίκτη και θα αγκάλιαζαν θριαμβευτικά το παιχνίδι δίνοντας βάθος, εμπνευσμένο gameplay και πολύπλευρους τρόπους δράσης. Για να εξηγηθώ καλύτερα, η πολύπλευρη δράση υπάρχει στο Rage 2, αλλά έχει να κάνει με το κομμάτι της μάχης και τον τρόπο που ο παίκτης θα αξιοποιήσει από μόνος του τις διάφορες απίστευτα διασκεδαστικές δυνατότητες του Ranger μας, κομμάτι στο οποίο θα αναφερθούμε λίγο παρακάτω. Αυτό που εννοώ είναι πως σε αντίθεση με τα linear games που όταν σχεδιάζονται σωστά κάθε ability, κάθε μηχανισμός και κάθε gameplay δυνατότητα ξεδιπλώνεται αρμονικά σε συνάρτηση με το progression του παιχνιδιού, ορισμένοι open-world τίτλοι, όπως προφανώς και το Rage 2 για το οποίο μιλάμε, παρασύρονται θα έλεγα από την ελευθερία που τα χαρακτηρίζει και μοιάζουν να λησμονούν πως μπορούν να κάνουν περισσότερα από αυτά που προσφέρουν, ή έστω, για να το θέσω αλλιώς, δεν σκέφτονται πως η ελευθερία δράσης κινδυνεύει να χάσει την ουσία της όταν δεν έχεις και πολλά διαφορετικά πράγματα να κάνεις με αυτήν.\nΕλπίζω να γίνεται αντιληπτό αυτό που προσπαθώ να πω, καθώς το νόημα εν τέλει είναι πως το open-world κομμάτι του Rage 2 δεν είναι σε καμία περίπτωση κακό, απλά για μια ακόμη φορά έχουμε μια τεράστια χαμένη ευκαιρία για κάτι πραγματικά συναρπαστικό και όχι πάλι μια λίστα από… τικαρισμένα design checkboxes χωρίς μεγάλη φαντασία. Για να το πάω και λίγο παραπέρα, κάποιες κακές γλώσσες μπορούν να πουν πως το Rage 2 θα έπρεπε να είναι ένα γραμμικό game και το γεγονός πως είναι open-world μάλλον μοιάζει ανούσιο. Δεν υιοθετώ, καθώς αντιλαμβάνομαι και σέβομαι την προσπάθεια που έχει γίνει εδώ και είμαι μαζί με τους developers στο πως το σκέφτηκαν, αλλά σίγουρα υπάρχουν ορισμένα βάσιμα επιχειρήματα σε αυτή τη κριτική.\nΕκεί λοιπόν που το όλο concept του «ανοικτού κόσμου» έχει τα θέματά του, η Οργή Ν.2 τα αφήνει όλα πίσω και πραγματικά λάμπει σαν φανταχτερό FPS διαμάντι όταν αναλαμβάνει δράση ο άλλος πυλώνας του gameplay, το πωρωμένο, καλογυαλισμένο, άριστα ισορροπημένο, εξαιρετικά intuitive και «μαθηματικά» σχεδιασμένο First-Person Shootin’! Νομίζω πως είναι ξεκάθαρο πως η id Software έβαλε το χεράκι της αρκετά βαθιά εδώ, και επειδή είναι η id, ξέρει ακριβώς τι πρέπει να κάνει. Έχοντας το γενικό background, την ιστορική ευθύνη αλλά και το εμβληματικό τελευταίο Doom στη φαρέτρα της, το Rage 2 γίνεται το μικρό ταλαντούχο ξαδερφάκι του εν λόγω τίτλου όταν ξεκινάει το πιστολίδι.\nΔεν είναι μόνο το στιβαρό και απολαυστικό shooting που απλόχερα προσφέρεται, αλλά περισσότερο είναι το πως δένουν οι αγνά διασκεδαστικές Nanotrite Abilities που σταδιακά αποκτά και αναβαθμίζει ο Ranger μας με το όλο κομμάτι της μάχης. Από τους old-school dash-dodge και double-jump (το λεγόμενο Grav-Jump που δύναται να αναβαθμιστεί σε στιγμιαία αιώρηση στον αέρα) μηχανισμούς μέχρι το «Jedi-style force push» Shatter που προκαλεί damage και πετάει τους εχθρούς με δύναμη πίσω, και από το Killzone-ικό προστατευτικό Barrier μέχρι το καταχθόνιο necromancer-ικό Vortex που ρουφάει κόσμο και το μανιασμένο Overdrive που φέρνει στο νου το Berserk power-up του Doom, όλα είναι τόσο αβίαστα στη χρήση τους και στην δημιουργία ευφάνταστων και εξωφρενικών combos, αλλά και τόσο fun στην αξιοποίησή τους που συντελούν τέλεια στη δημιουργία του ιδανικού power fantasy για τον παίκτη δίνοντάς του τη δυνατότητα να προσεγγίσει την κάθε στιγμή της μάχης από πολλαπλές οδούς. Στο όλο πακέτο ας προσθέσουμε και τα consumables που μάλιστα μπορούν να γίνουν craft ανά πάσα στιγμή –αρκεί να διαθέτετε τα απαραίτητα resources- όπως τα φονικά μπούμερανγκ Wingstick, ή τις χειροβομβίδες και τα βοηθητικά drones, αν και ομολογώ πως δεν τους έδωσα και μεγάλη προτεραιότητα καθώς δεν είναι τόσο η πρακτικότητά τους που με τράβηξε όσο η περιέργεια να δω τι μπορούν να κάνουν και αυτά.\nΌσον αφορά τα όπλα, στην απλή έκδοση θα βρείτε 8 από αυτά (στην Deluxe υπάρχουν 10 διαθέσιμα, ένα εκ των οποίων είναι το iconic BFG 9000 του Doom), τα οποία –όπως και τις Nanotrite Abilities- κυρίως τα αποκτάτε εντοπίζοντας και ξεκλειδώνοντας τα κατά τόπους διασκορπισμένα Arks που βρίσκονται στο χάρτη του παιχνιδιού. Εδώ ελλοχεύει ασφαλώς ο κίνδυνος να προχωρήσετε αρκετά στο παιχνίδι χωρίς να έχετε αποκτήσει αρκετά όπλα (για παράδειγμα εγώ τέλειωσα το story χωρίς να έχω ξεκλειδώσει ποτέ το Grav-Dart Launcher), αλλά από την άλλη δίνει λίγο «τυράκι» για να εξερευνήσουμε και να ανακαλύψουμε τα κρυμμένα Arks. Ενδεχομένως σε κάποιους να φανεί μικρός ο αριθμός των όπλων, αλλά σας διαβεβαιώνω πως κάτι τέτοιο δεν ισχύει. Όχι μόνο γιατί η περιορισμένη ποικιλία βοηθάει στο γενικό balancing σε συνδυασμό με τα abilities του ήρωά μας, αλλά και γιατί το κάθε όπλο δέχεται σημαντικές αναβαθμίσεις με passive mods σε tiers που βελτιώνουν φανερά και ουσιαστικά την αποτελεσματικότητά τους και τον τρόπο που τα αξιοποιείτε. Εν τέλει, ακόμα και με πλήρη εξάρτηση ξεκλειδωμένη, θα πιάσετε τον εαυτό σας να γυρνάει ξανά και ξανά στο αρχικό σας Ranger Assault Rifle, το οποίο είναι πιστό, απολαυστικό και εξαιρετικά τίμιο. Προς τιμήν του παιχνιδιού, αξίζει να αναφέρω πως ορισμένα όπλα είναι πιο αποτελεσματικά απέναντι σε συγκεκριμένους τύπους εχθρών, κάτι που πρέπει να συγκαταλέξουμε στα θετικά.\nΣε ακόμα πιο βαθύ RPG σύστημα αναβάθμισης, το Rage 2 διαθέτει και τα λεγόμενα Projects. Υπάρχουν τρία διαφορετικά Projects που είναι ουσιαστικά «δέντρα» αναβαθμίσεων και κάθε ένα αντιστοιχεί σε έναν από τους τρεις βασικούς NPC, κάτι που πρακτικά σημαίνει πως υπάρχουν αποστολές «δεμένες» με τις απαιτήσεις του καθένα από αυτούς και ολοκληρώνοντάς τες αμείβεστε με πόντους που αντιστοιχούν σε κάθε Project και μπορείτε να ξοδέψετε, ξεκλειδώνοντας διάφορα perks που βελτιώνουν το quality of life θα λέγαμε. Ενδεικτικά αναφέρω μερικά από αυτά, όπως boost στην ταχύτητα του sprint, δυνατότητα να κουβαλάτε περισσότερο ammo, βελτίωση της πιθανότητας critical strike κ.ο.κ.\nΌπως αντιλαμβάνεστε, υπάρχει μπόλικο «ψωμάκι» στο κομμάτι αυτό και πραγματικά προσωπικά θεωρώ πως έχει γίνει πάρα πολύ καλή δουλειά. Όλα τα upgrades, αν και χρησιμοποιούν διαφορετικά «currencies» για να αναβαθμιστούν, όπως για παράδειγμα το Feltrite (το βασικό στοιχείο-ορυκτό που συναντάτε συνεχώς στο παιχνίδι) για τις Nanotrite Abilities, τα Weapon Core Mods για τα όπλα, τα Project Points για τα Projects ή το απλό χρήμα και τα Auto Parts για την αναβάθμιση οχημάτων, το σχετικά εύχρηστο UI και η σωστά δομημένη λογική πίσω από τις αναβαθμίσεις δεν πιστεύω πως θα σας δημιουργήσουν προβλήματα λόγω υπερβολικής πληροφορίας. Το πραγματικό open-world mechanic του Rage 2 είναι ο ίδιος ο πρωταγωνιστής του και η ελευθερία δράσης και επιλογών μέσα στις μάχες.\nΔυστυχώς η Α.Ι. δεν στέκεται στο 100% ιδανικό ύψος των περιστάσεων, καθώς παρόλο που εξυπηρετεί το fun σκοπό της και μας προσφέρει το cannon fodder που θα θέλαμε για να οργιάσουμε, είναι μερικά κλικ πιο κάτω από το πιο ψαγμένο σύστημα που είχε π.χ. το Doom και ενδεχομένως δεν αποτελεί ποτέ μια πραγματική πρόκληση, τουλάχιστον στο μέσο επίπεδο δυσκολίας. Συνυπολογίζοντας το γεγονός πως εφόσον ψάχνετε το loot σε λογικά πλαίσια και μαζεύετε τα pick-ups σας με σχετική συνέπεια δεν θα έχετε σχεδόν ποτέ πρόβλημα διαθεσιμότητας ammo, αντιλαμβάνεστε πως το παιχνίδι «σήκωνε» κάτι καλύτερο στο στοιχείο του challenge.\nΓια το τέλος άφησα το ίσως πιο αδιάφορο και σίγουρα αδικημένο κομμάτι του gameplay, αυτό των οχημάτων και των vehicular combats. Όσοι έχετε παίξει το Mad Max σίγουρα θα θυμάστε ότι το εν λόγω mechanic ήταν ένα από τα πιο δυνατά του και διασκεδαστικά σημεία, και σίγουρα αναμέναμε κάτι παρόμοιο και στο Rage 2. Με λύπη σας ανακοινώνω πως… ούτε καν, καθώς πρώτον, όσον αφορά τα ίδια τα οχήματα, αν και παρουσιάζουν ποικιλία και υπάρχουν αρκετά διαθέσιμα προς ξεκλείδωμα και αναβάθμιση, τελικά το αρχικό μας batmobile-οειδές Phoenix είναι απλά το καλύτερο, το πιο αξιόπιστο και το πιο χρήσιμο από όλα. Πρακτικά δεν υπάρχουν λόγοι να χρησιμοποιήσετε κάποιο άλλο, παρόλο που μπορείτε να οδηγήσετε οποιοδήποτε όχημα βρίσκεται στο δρόμο σας, καθώς γρήγορα θα ανακαλύψετε πως με ένα μικρό χρηματικό αντίτιμο έχετε τη δυνατότητα να κάνετε spawn ένα νέο Phoenix οπουδήποτε βρίσκεστε, να το επισκευάσετε χρησιμοποιώντας μια ability σας και, ειδικά εφόσον το αναβαθμίσετε, είναι απλά το πιο αποτελεσματικό στην μάχη αλλά και πιο στιβαρό στην οδήγηση.\nΚαι πάλι εδώ το πρόβλημα δεν είναι όλα αυτά ακριβώς, καθώς εν τέλει έχει τη πλάκα του να περιφέρεστε με το Phoenix στον χάρτη και να βαράτε με το κανόνι τους διάσπαρτους bandits. Το θέμα είναι πως δεν εκπληρώνεται το potential που η ίδια η Avalanche δημιούργησε με το Mad Max, αντί να το προχωρήσει, κάνει βήματα προς τα πίσω. Το 100% αγνό vehicular combat περιορίζεται σε ορισμένα αραιά encounters με κάποια εχθρικά convoys, τα οποία είναι επαναλαμβανόμενα, όχι ιδιαίτερα συναρπαστικά και αρκετά περιστατικά ώστε να αποτελούν περισσότερο ένα distraction από το βασικό gameplay παρά μια ευχάριστη δραστηριότητα. Κλείνοντας, αν θα πρέπει να αναφέρουμε μια διάρκεια για το παιχνίδι, αν σκεφτώ μία μέση προς προχωρημένη κατάσταση όπου θα έχουμε ολοκληρώσει το main story αλλά παράλληλα και έναν ικανό αριθμό αποστολών για να ξεκλειδώσουμε σχεδόν τα πάντα, θα έλεγα πως ένα 20ωρο είναι πάνω-κάτω ο αριθμός που ψάχνουμε.\nΤο review βασίστηκε στην ψηφιακή έκδοση του παιχνιδιού για Xbox One, η οποία μας παραχωρήθηκε από την IGE και στην physical έκδοση του παιχνιδιού για PC, η οποία μας παραχωρήθηκε από το The Console Club.\nΣτην εισαγωγή του παρόντος review παραλλήλισα το Rage 2 με ένα προικισμένο από τη φύση wonderkid. Όπως όμως και στην περίπτωση των wonderkids στον αθλητισμό, όπου το ταλέντο από μόνο του δεν φτάνει αλλά απαιτείται σκληρή δουλειά, αφοσίωση και σωστές επιλογές για να φτάσεις στην κορυφή, έτσι και στην περίπτωση του Rage 2 οι developers σε μεγάλο βαθμό έδειξαν να θεωρούν πως η ιδέα και μόνο από πίσω του είναι αρκετή για να έχουμε ένα αριστούργημα. Ποιος δε θα γούσταρε ένα RPG-οειδές open world σύγχρονο «Doom-clone»; Κι όμως, όποια και αν είναι η σχεδιαστική ιδέα, η υλοποίηση είναι αυτή που καθορίζει την πραγματικότητα. Το Rage 2 το διασκέδασα διαβολεμένα, και είναι όντως εξαιρετικά fun και άκρως πωρωτικό όταν εστιάζουμε στα First-Person Shooter mechanics αλλά και σε ορισμένα καλοστημένα set-pieces που διαφαίνονται έντονα ψήγματα του τι game θα μπορούσε να είναι. Όμως το μεγάλο open-world στοίχημα κάπου χάθηκε στην πορεία, με την τελική ετυμηγορία σίγουρα να μην είναι απογοήτευση, καθώς το game αξίζει, αλλά ένα μεγάλο γαμώτο για έναν ακόμη τίτλο που θα μπορούσε να είναι μνημειώδης, αλλά δεν τα καταφέρνει, υποπίπτοντας σε αρκετές εκπτώσεις και «άνοστες» συνταγές. Ά, έχει και κάποια microtransactions, πέρασα και δεν ακούμπησα.


eMichanikos.gr - Αποζημίωση μηχανικού των ΤΕΙ από το ΣτΕ για ηθική βλάβη λόγω παράλειψης έκδοσης Π.Δ. των επαγγελματικών δικαιωμάτων της ειδικότητάς του.\n> Αρχική > Εργασιακά > Αποζημίωση μηχανικού των ΤΕΙ από το ΣτΕ για ηθική βλάβη λόγω παράλειψης έκδοσης Π.Δ. των επαγγελματικών δικαιωμάτων της ειδικότητάς του.\nΑποζημίωση μηχανικού των ΤΕΙ από το ΣτΕ για ηθική βλάβη λόγω παράλειψης έκδοσης Π.Δ. των επαγγελματικών δικαιωμάτων της ειδικότητάς του.\nΔημοσιεύθηκε στις 28.08.2013 09:21\nΠτυχιούχος Ηλεκτρολόγος Μηχανικός ΤΕ (Αντ. Δάβρης) δικαιώθηκε από το ΣτΕ, έπειτα από δικαστικό αγώνα 10 ετών, που του επιδίκασε χρηματική αποζημίωση λόγω ηθικής βλάβης σε βάρος του ελληνικού δημοσίου, λόγω της παράλειψης έκδοσης Π.Δ. των επαγγελματικών δικαιωμάτων της ειδικότητάς του.\nΟ αιτών υποστήριζε με την αγωγή του ότι με την παράλειψη και καθυστέρηση του δημοσίου, περιορίστηκε η επαγγελματική του δραστηριότητα.\nΑρχικά το Διοικητικό Πρωτοδικείο του επιδίκασε αποζημίωση 8.500 ευρώ λόγω ηθικής βλάβης.\nΣτη συνέχεια όμως το Διοικητικό Εφετείο έκανε δεκτή την έφεση του Δημοσίου και απέρριψε την αποζημίωση κρίνοντας ότι δεν εθίγησαν συνταγματικά δικαιώματά του.\nΤελικά, το ΣτΕ με την 2544/13 απόφασή του έκανε δεκτή την αίτηση του πτυχιούχου και έκρινε μη νόμιμα αιτιολογημένη την εφετειακή κρίση καθώς δέχτηκε ότι η έκδοση διαταγμάτων για τα επαγγελματικά δικαιώματα αποτελούσε δέσμια υποχρέωση της διοίκησης που πήγαζε ευθέως από το Σύνταγμα.\nΣύμφωνα με ανακοίνωση της ΕΕΤΕΜ στις 26.08.2013, δεν πρόκειται για μεμονωμένη κίνηση του συναδέλφου (όπως παραπλανητικά διαδίδεται), δεδομένου ότι η όλη προσφυγή στη δικαιοσύνη (από το διοικητικό πρωτοδικείο, στο Εφετείο στο οποίο προσέφυγε το Δημόσιο και μέχρι το ΣτΕ, ενώπιον του οποίου υποβλήθηκε αναίρεση) έγινε με πρωτοβουλία, συντονισμό και δαπάνες της ΕΕΤΕΜ.\nfateswarm 24.04.2018, 10:22


Η Ευρ. Επιτροπή προτείνει μέτρα για την απλοποίηση των διαδικασιών συγκεντρώσεων - LawNet\nΑρχική Law News Η Ευρ. Επιτροπή προτείνει μέτρα για την απλοποίηση των διαδικασιών συγκεντρώσεων\nΗ Ευρ. Επιτροπή προτείνει μέτρα για την απλοποίηση των διαδικασιών συγκεντρώσεων\nΗ Ευρωπαϊκή Επιτροπή δρομολόγησε σήμερα δημόσια διαβούλευση με την οποία καλεί όλα τα ενδιαφερόμενα μέρη να υποβάλουν τις παρατηρήσεις τους σχετικά με το σχέδιο αναθεώρησης του εκτελεστικού κανονισμού συγκεντρώσεων (στο εξής: εκτελεστικός κανονισμός) και της ανακοίνωσης για την απλοποιημένη διαδικασία.\nΤον Αύγουστο του 2016, η Επιτροπή δρομολόγησε διαδικασία διεξοδικής επανεξέτασης των διαδικαστικών και δικαιοδοτικών κανόνων για τις συγκεντρώσεις. Σκοπός της διαδικασίας αυτής ήταν η στόχευση και η απλοποίηση της διαδικασίας της Επιτροπής για την εξέταση των συγκεντρώσεων σε υποθέσεις που είναι απίθανο να εγείρουν προβλήματα ανταγωνισμού, οι οποίες εξετάζονται στο πλαίσιο της απλοποιημένης διαδικασίας, καθώς και η επικέντρωση των πόρων στις πιο πολύπλοκες και πιο σημαντικές υποθέσεις. Η διαδικασία αυτή περιλάμβανε αξιολόγηση των διαδικαστικών και δικαιοδοτικών πτυχών των κανόνων της ΕΕ για τον έλεγχο των συγκεντρώσεων και δημόσια διαβούλευση για αρχική εκτίμηση επιπτώσεων.\nΗ εκτελεστική αντιπρόεδρος, κ. Μαργκρέιτε Βέστεϊγιερ, αρμόδια για την πολιτική ανταγωνισμού, δήλωσε: «Η πρωτοβουλία μας αποσκοπεί στην περαιτέρω μείωση του διοικητικού φόρτου τόσο για τις επιχειρήσεις όσο και για την Επιτροπή και θα μας επιτρέψει να επικεντρώσουμε τους πόρους μας στις συγκεντρώσεις που χρήζουν διεξοδικής έρευνας. Καλούμε όλα τα μέρη να μας υποβάλουν τις παρατηρήσεις τους σχετικά με το σχέδιο αναθεωρημένων κανόνων, οι οποίες θα ληφθούν υπόψη κατά την εκπόνηση των νέων κανόνων που προβλέπεται να τεθούν σε ισχύ το 2023.»\nΌπως αναφέρεται λεπτομερέστερα στο επεξηγηματικό σημείωμα που συνοδεύει τον εκτελεστικό κανονισμό και την ανακοίνωση για την απλοποιημένη διαδικασία, οι προτεινόμενες αλλαγές αποσκοπούν στα εξής:\nδιεύρυνση και αποσαφήνιση των κατηγοριών υποθέσεων που μπορούν να εξεταστούν στο πλαίσιο της απλοποιημένης διαδικασίας·\nκαθιέρωση ενισχυμένων διασφαλίσεων ώστε η απλοποιημένη διαδικασία να μην εφαρμόζεται σε υποθέσεις που χρήζουν διεξοδικότερης εξέτασης·\nδιασφάλιση της αποτελεσματικής και αναλογικής συλλογής πληροφοριών, με την εισαγωγή ενός νέου εντύπου κοινοποίησης, του τύπου «επιλέξτε τα αντίστοιχα τετραγωνίδια», για τις απλοποιημένες υποθέσεις·\nεξορθολογισμός της εξέτασης των μη απλοποιημένων υποθέσεων με τη μείωση και την αποσαφήνιση των απαιτήσεων πληροφόρησης·\nεισαγωγή ηλεκτρονικών κοινοποιήσεων και δυνατότητα των μερών να υποβάλλουν ορισμένα έγγραφα ηλεκτρονικά.\nΠερισσότερες πληροφορίες για τον τρόπο υποβολής συνεισφορών είναι διαθέσιμες εδώ.\nΜε βάση τα στοιχεία που συγκεντρώθηκαν κατά το στάδιο της εκτίμησης επιπτώσεων και τις παρατηρήσεις των ενδιαφερόμενων μερών σχετικά με τον εκτελεστικό κανονισμό και την ανακοίνωση για την απλοποιημένη διαδικασία, η Επιτροπή θα ολοκληρώσει την εκτίμηση επιπτώσεων και θα αναθεωρήσει περαιτέρω τα σχέδια που δημοσιεύονται σήμερα. Η Επιτροπή σκοπεύει να θεσπίσει νέους κανόνες το 2023.\nΗ Επιτροπή έχει καθήκον να ελέγχει τις συγκεντρώσεις και τις εξαγορές μεταξύ επιχειρήσεων με κύκλο εργασιών που υπερβαίνει ένα συγκεκριμένο κατώτατο όριο (βλ. άρθρο 1 του κανονισμού συγκεντρώσεων της ΕΕ) και να προλαμβάνει συγκεντρώσεις που θα παρεμπόδιζαν σημαντικά την άσκηση αποτελεσματικού ανταγωνισμού στον Ευρωπαϊκό Οικονομικό Χώρο ή σε σημαντικό τμήμα αυτού. Με την πάροδο των ετών, η Επιτροπή επεδίωξε να εστιάσει τις έρευνές της στις υποθέσεις εκείνες που ενδέχεται να έχουν σημαντικό αντίκτυπο στις επιχειρήσεις και τους πολίτες της ΕΕ. Το 2000, η Επιτροπή θέσπισε απλοποιημένη διαδικασία για τις κατηγορίες συγκεντρώσεων που, κατά κανόνα, μπορούν να εγκριθούν εάν δεν συντρέχουν ειδικές περιστάσεις. Στο πλαίσιο της απλοποιημένης διαδικασίας, τα κοινοποιούντα μέρη υποχρεούνται να παρέχουν λιγότερες πληροφορίες και η εξέταση ολοκληρώνεται κατά κανόνα ταχύτερα.\nΤον Μάρτιο του 2021, η Επιτροπή ολοκλήρωσε την αξιολόγηση των διαδικαστικών και δικαιοδοτικών πτυχών του ελέγχου των συγκεντρώσεων της ΕΕ (στο εξής: αξιολόγηση), η οποία αφορούσε ιδίως εξέταση της δέσμης μέτρων απλοποίησης του 2013 και συνολικό εξορθολογισμό των διαδικασιών συγκεντρώσεων. Η αξιολόγηση έδειξε ότι η δέσμη μέτρων απλοποίησης του 2013 υπήρξε αποτελεσματική όσον αφορά την αύξηση της εφαρμογής απλοποιημένων διαδικασιών σε μη προβληματικές συγκεντρώσεις και τη μείωση του διοικητικού φόρτου τόσο για τις επιχειρήσεις όσο και για την Επιτροπή, διασφαλίζοντας παράλληλα την αποτελεσματική επιβολή των κανόνων για τις συγκεντρώσεις. Ενδέχεται, ωστόσο, να υπάρχουν υποθέσεις οι οποίες τυπικά δεν παρουσιάζουν προβλήματα, αλλά επί του παρόντος δεν καλύπτονται από την απλοποιημένη διαδικασία και, σε ορισμένες περιπτώσεις, οι απαιτήσεις πληροφόρησης μπορεί να εξακολουθούν να είναι πολύ εκτεταμένες. Ταυτόχρονα, η αξιολόγηση επισήμανε ότι η τρέχουσα ανακοίνωση για την απλοποιημένη διαδικασία ενδέχεται να μην είναι αρκετά σαφής όσον αφορά τον προσδιορισμό των ειδικών περιστάσεων κατά τις οποίες υποθέσεις που πληρούν τις προϋποθέσεις για απλοποιημένη εξέταση απαιτούν, εντούτοις, λεπτομερέστερη εξέταση.\nΤα αποτελέσματα της αξιολόγησης έδειξαν συνεπώς ότι είναι σκόπιμο να εξεταστεί το ενδεχόμενο περαιτέρω στόχευσης του ελέγχου των συγκεντρώσεων στην ΕΕ μέσω της επέκτασης και της αποσαφήνισης του πεδίου εφαρμογής της ανακοίνωσης για την απλοποιημένη διαδικασία και μέσω της αναθεώρησης του εκτελεστικού κανονισμού. Ως εκ τούτου, η Επιτροπή διερεύνησε επιλογές για την περαιτέρω στόχευση και απλοποίηση της εξέτασης των συγκεντρώσεων, τόσο σε απλοποιημένες όσο και, όπου είναι δυνατόν, σε μη απλοποιημένες υποθέσεις συγκεντρώσεων, χωρίς να διακυβεύεται η αποτελεσματική επιβολή της νομοθεσίας περί συγκεντρώσεων.\nΣτις 26 Μαρτίου 2021 η Επιτροπή δημοσίευσε την αρχική της εκτίμηση επιπτώσεων, στην οποία περιγράφονται λεπτομερώς οι διάφορες επιλογές που εξετάζονται για την επίτευξη αυτών των στόχων. Ταυτόχρονα, η Επιτροπή δρομολόγησε μια πρώτη δημόσια διαβούλευση σχετικά με τις επιλογές που εξετάστηκαν στην αρχική εκτίμηση επιπτώσεων. Μετά την αξιολόγηση των παρατηρήσεων που ελήφθησαν κατά την πρώτη δημόσια διαβούλευση και την περαιτέρω εσωτερική έρευνα, η Επιτροπή επανεξέτασε τον εκτελεστικό κανονισμό και την ανακοίνωση για την απλοποιημένη διαδικασία και εκπόνησε τα σχέδια των αναθεωρημένων κειμένων που δημοσιεύονται σήμερα.\nΒλ. την ειδική ιστοσελίδα της ΓΔ Ανταγωνισμού, η οποία περιέχει το σχέδιο αναθεώρησης του εκτελεστικού κανονισμού συγκεντρώσεων και της ανακοίνωσης για την απλοποιημένη διαδικασία, όλες τις συνεισφορές των ενδιαφερόμενων μερών που υποβλήθηκαν στο πλαίσιο της αξιολόγησης και την αρχική εκτίμηση επιπτώσεων.


sakis k - myBike.gr\nΣχετικά με το μέλος sakis k\nΟ sakis k δημοσίευσε στο Θέμα του sakis k\nΛοιπόοον official απαντηση αντιπροσωπείας:Αγοράζεις κοντέρ η θα βρεις καποιον π επισκευαζει να στο μηδενισει\nαυτο πιστευω κ γω, σ αλλα θεματα π βρήκα για ενα Shiver κ ενα gsxr αυτη ηταν η απαντηση. Ωστόσο οτι ειναι θα ενημερώσω..\nΣας ευχαριστώ όλους Θα πεταχτώ σε εξουσιοδοτημένο να ρωτήσω. Αλλά μ κανει εντύπωση δε το χει παθει αλλος? οσο εψαξα στο νετ δεν αναφέρει κανείς τπτ.\nΤο μέλος sakis k πρόσθεσε ένα θέμα στο Τεχνικά Θέματα / Πώς μπορώ να...;\nΚαλησπέρα στην παρέα!!! Παρακολουθώ καιρό το φόρουμ αλλά ειναι η πρώτη φορά π ανοίγω θέμα. Λοιπόοοοον... το x-max μου αισίως έφτασε τα 100.000 χλμ, ωστόσο σταμάτησε στα 99.999. Έχει φτάσει κάποιος σ αυτα τα χλμ με αυτό το μηχανακι ή γενικότερα με Yamaha με ψηφιακό κοντέρ? αν δν γράφει χλμ πως υπολογίζετε τα service? επίσης σ αυτό το μηχανακι καθε 3.000 χλμ αναβει το λαμπακι π υπενθυμίζει τν αλαγή λαδιών, αυτο ξερουμε αν θα συνεχίσει να λειτουργει? Καλώς σας βρήκα κ σας ευχαριστώ για το χρονο σας!\nΟ sakis k δημοσίευσε στο Θέμα του sorips\nΈχεις ιδέα ρε φίλε τι θα γίνει αμα όποιος γουστάρει μπαινει σε μια τραπεζα και τη ληστευει? ουτε εγω θα στεναχαωρηθω για τον τραπεζιτη αλλα αν παω μια μερα ΑΤΜ και μου πει παρε το μακρυτερο θα στεναχωρηθω λίγο... Κατα τα άλλα όπως τα λέει ο ΖΟΙS, οι πολλοι αποφασισαν οτι η κοινωνια εχει κανονες κ οσοι διαφωνουν δν έχουν θεση μεσα της. Οταν οι πολλοι αποφασισουν οτι δε θα έχει κανονες το ιδιο θα ισχυει για αυτους που πιστευουν το αντιθετο...\nΟ sakis k δημοσίευσε στο Θέμα του 50cc\nΌταν ευθύνεται για πρόκληση τροχαίου;\nΟ sakis k δημοσίευσε στο Θέμα του fullmeerotisis\nΔυο ζευγάρια χαρτιά? τι εννοούμε ακριβώς; Άκυρο\nΑτύχημα με άλλη μηχανή σε στροφή\nΟ sakis k δημοσίευσε στο Θέμα του jimogios\nΕφόσον ο άλλος έστριβε στην Κασομούλη ήταν σε λάθος θέση, έπρεπε να βρίσκεται όσο πιο δεξία γίνεται... Αλλά πως το αποδεικνύεις;\nΤρόφιμα! Το επιτυχημένο marketing των εταιριών!\nΟ sakis k δημοσίευσε στο Θέμα του Chris1981\nΔηλαδή ο Βουδας που ήτανε 450 κιλά με το χορτάρι φούσκωσε?\nπειτε ενα κολημα που τρωτε συχνα!!!\nΟ sakis k δημοσίευσε στο Θέμα του strada\nΤην ώρα που οδηγάω το μηχανάκι σηκώνω που και που τις κάλτσες στα παπούτσια μου. Ξεχνάω συχνά τα κλειδία στη μίζα στο αμάξι μόνο στο μηχανάκι ποτέ. Και αλλα πολλά που τα ξαναείπαν... ΥΓ γαμ@το τα thread\nTurbo για το XR250\nΟ sakis k δημοσίευσε στο Θέμα του Hondakias Xrakias\nΦίλε μη πληρώνεις μεταφορικα για αιθιοπια.... Με κυλινδρο πιστονι κεφαλη και μονοτικη ταινία θα είσαι τζετ :grin: (Παρακολουθώ καιρό το φόρουμ, αλλα σε αυτό το θέμα δε γινόταν να μη γράψω)


Με επιτυχία το «3ο Κύπελλο Optimist- Τρόπαιο Ν. Σαρικαβάζη» - Sports - Θαλάσσια Σπορ | sport-fm.gr: ΣΠΟΡ FM 94.6\nΣάββατο, 19 Ιανουαρίου 2019, 22:36\nΜε επιτυχία το «3ο Κύπελλο Optimist- Τρόπαιο Ν. Σαρικαβάζη»\nΛάμψη Ολυμπιονικών στην τελετή των απονομών στον ΝΟΠΦ\nΤελευταία ενημέρωση 27/11/2017, 14:53\nΜε τους Ολυμπιονίκες του Ρίο και πρεσβευτές του αγώνα, Παναγιώτη Μάντη και Παύλο Καγιαλή, να προσθέτουν λάμψη στην απονομή, έπεσε, στις εγκαταστάσεις του Ναυτικού Ομίλου Παλαιού Φαλήρου, η αυλαία στο «3ο Κύπελλο Optimist ΝΟΠΦ – Τρόπαιο Ν. Σαρικαβάζη». Διοργάνωση που συνέπεσε φέτος με τον εορτασμό των 80 χρόνων από την ίδρυση του ιστορικού Ομίλου.\nΣτο Παλαιό Φάληρο στήθηκε μια μεγάλη ιστιοπλοϊκή γιορτή με πολλές εκπλήξεις για τους επόμενους Ολυμπιονίκες της ιστιοπλοΐας. Πρωταγωνιστές του αθλήματος, όπως η Ολυμπιονίκης του 2008, Βιργινία Κραβαριώτη και οι παγκόσμιοι πρωταθλητές Αγγελική Σκαρλάτου και Ανδρέας Κοσματόπουλος, είχαν την ευκαιρία να απαντήσουν στις απορίες των παιδιών, να φωτογραφηθούν μαζί τους και να μοιράσουν αυτόγραφα.\n•\tΑναλυτικά τα αποτελέσματα μπορείτε να τα βρείτε στην διεύθυνση: http://nopftrophy.com/index.php/el/apotelesmata\n«Συμπαίκτες» στην φετινή διοργάνωση στο «3ο Κύπελλο Optimist ΝΟΠΦ- Τρόπαιο Ν. Σαρικαβάζη», ήταν: Ο χορηγός επικοινωνίας MAD TV-Radio και υποστηρικτές: ο Αντώνη Μπουγιούρη με την εταιρία Sailing and More, ο Γιώργος Δρούγκας με την εταιρία One Design Specialists-Magic Marine Greece, ο Δημήτρης Οικονόμου με την εταιρία Oikonomou-Organizing & Promotion, ο Δημήτρης Δήμας με την εταιρία Dimas Optimist, ο Γιώργος Ρουζίνος με τη εταιρία All Seas Marine Services, το κέντρο απασχόλησης και εκπαίδευσης παιδιών «My Playce», το Νοσοκομείο «Metropolitan». Θερμές ευχαριστίες στους προπονητές του ομίλου, τους γονείς και τους εθελοντές που χωρίς αυτούς δεν θα είχε επιτυχία η διοργάνωση. Ανανεώνουμε το ραντεβού για την επόμενη χρονιά γεμάτοι εμπειρίες και χαμόγελα.


Στην Άνδρο ζωγράφισαν τους κάδους και άλλαξαν το χωριό τους | Εφημερίδα Πρωινή\nΣύμφωνα με τους κατοίκους, οι κάδοι σκουπιδιών και ανακύκλωσης είναι, δυστυχώς, πόλος έλξης για παλιά στρώματα και μπάζα. Αποφάσισαν λοιπόν να δραστηριοποιηθούν, καθώς όπως δηλώνουν είναι ντροπή να έρχονται Τουρίστες από άλλες χώρες και να μαζεύουν τα σκουπίδια τους κι οι ίδιοι να κάθονται στον καναπέ.\n« Μικτές Ηλείας: Μια νίκη και μια ισοπαλία με Ζάκυνθο\nΕπτά τόνοι κάνναβης σε ρυμουλκό »


...Όλα είναι δρόμος...: Ιουνίου 2012\nΚʼ αργοπεθαίνω κάθε φορά που σε σκέφτομαι, κάθε φορά που περνάς από δίπλα μου. Κάθε τσιγάρο που ανάβω είναι η σκέψη μου για σένα, κάθε αποτσίγαρο στο τασάκι, είναι η απουσία σου κ συνάμα ο θάνατός μου, αργός και βασανιστικός. Η νύχτα πνίγεται κ πάλι στο ποτό κ πάλι στο δάκρυ μου, βουβός ο πόνος κι αβάσταχτος για αυτά που η ψυχή μου θέλει να φωνάξει, καρδιά μου.\nΚʼ πάλι μένω μόνος στην άκρη του διαδρόμου της ζωής κοιτώντας από το παράθυρο, να φεύγεις ζωή μου. Κυνηγάς τη ζωή κ εγώ την αφήνω να περάσει από τα χέρια μου, περιμένοντας τα μάτια μου να κλείσω κ να σε ονειρευτώ - πάλι εδώ, κάτω από το φως που τρεμοπαίζει. Το φως που κλείσαμε μαζί από το σπίτι που αδειάσαμε, για να γεμίσουμε κάπου αλλού, με νέες εμπειρίες.\nΚʼ κάπου εδώ, η ζωή κυλά πιο γρήγορα από το φως που ρίχνει ο σκηνοθέτης της ταινίας, πιο γρήγορα από την απόφαση της ηρωίδας να το «σκάσει» με το παλικάρι, που γνώρισε τυχαία στην πλατεία.\nΚʼ κάπου εκεί η ζωή τους ξεκινά σαν παραμύθι, εκεί ακριβώς που ξεκινά το δικό μας θρίλερ, που ξετυλίγεται στην ίδια ακριβώς πλατεία. Την ώρα που ξημέρωνε για όλους, δυο ζωές έπαιρναν τον δρόμο τους, ξημέρωνε μια αδιόρατη απειλή κ για τους δυο. Οι σκιές τους, τους ακολουθούσαν συνέχεια, ότι κ να έκαναν, όπου κ να πήγαιναν. Είναι η εκδίκηση της ψυχής κ της καρδιάς, απέναντι στην ψυχρή λογική κ στον ψεύτικο εγωισμό των ανθρώπων. Είναι η έπαρση που χωρίζει κ σκοτώνει, όχι δεν είναι ο θάνατος, σίγουρα όχι.\nΚʼ κάπου εδώ το παραμύθι μας τελειώνει, οι τίτλοι του τέλους πέφτουν, όπως οι σφαίρες στο πεδίο της μάχης. Για επιβίωση. Για επιβεβαίωση. Για τον δυνατότερο. Για τον καλύτερο. Για τον νικητή. Για τον ηττημένο. Για τη χαρά. Για την επιβράβευση. Για το μπράβο.\nΚʼ κάπου εκεί τα σώματα πέφτουν, το ίδιο κ οι μάσκες των πολεμιστών.\nΚʼ η ψυχή του «καθαρού» κάνει πάρτι στον καθαρό αέρα, γιορτάζει με τα αστέρια την απελευθέρωση της από τον «σατανά», που την είχε μαγέψει, γιατί τα πυρά τα περνούσε για πυροτεχνήματα κ την απάτη για αγάπη...\nΚʼ κάπου εκεί ξαναγεννιέται μέσα από τις στάχτες της κ πετά σαν πουλί ελεύθερο κ μόνο, όμορφο κ καθαρό στον καθαρό αέρα…\nΚʼ κάπου εκεί, η ζωή ξεκινά ξανά. Τα θέλει τα διαλείμματα της, για να ξαποστάσει, για να πιει νερό, το νερό της λησμονιάς, για να ξεχάσει κ να συγχωρέσει όλους όσους την πλήγωσαν κ την έριξαν κάτω.\nΜα, εδώ σε θέλω, να σηκωθείς κ να πετάξεις ξανά, όπως τότε, θυμάσαι; Όπως τότε, που προσπαθούσες να κάνεις τα πρώτα σου βήματα στη ζωή κ έπεφτες χιλιάδες φορές κ ξαναπροσπαθούσες κ δε το έβαζες κάτω…\nΔε μπορείς καρδιά μου, να συγχωρείς μια ζωή τους περαστικούς, που θέλουν το νερό της ψυχής σου για να επιβιώσουν μες στη νύχτα κ για να χαθούν ξανά, μες στην καταιγίδα της ζωής τους…\nέγραψε η Μάρω στις 6:42 μ.μ. 3 σχόλια:\nΟ Χ. είναι ερωτευμένος. Αγοράζει από το σουπερμάρκετ τα αγαπημένα της Α. και τα πρωινά τής φτιάχνει τοστ όπως της αρέσει, λίγο καμένο και με το τυρί να ξεχειλίζει από τις άκρες. Της στέλνει αστεία e-mail από τη δουλειά και τρυφερά sms κάθε βράδυ, ανεξάρτητα από το αν κοιμούνται μαζί ή όχι. Της γεμίζει το iPod με κομμάτια που ξέρει ότι θα της αρέσουν και κάθε Σάββατο απόγευμα της πηγαίνει τα αγαπημένα της σοκολατάκια. Της χαϊδεύει συνέχεια τα μαλλιά και της λέει όλη την ώρα πόσο όμορφη είναι. Η Α. είναι ευτυχισμένη.\nΟ Χ. την έχει πληγώσει μία φορά στο παρελθόν. Πολύ. Ήταν τότε που εκείνη συνειδητοποίησε ότι αυτός ο άντρας ήξερε καλύτερα από τον καθένα πώς θα την κάνει να γελάσει, ότι με μια μικρή του κίνηση μεταμόρφωνε τα πάντα σε σκηνή από ταινία, ότι όταν την αγκάλιαζε δεν φοβόταν τίποτα. Και αφέθηκε κι ετοιμάστηκε να ζήσει την ταινία τους για όσο πάει. Μέχρι που το γύρισμα κόπηκε στη μέση ξαφνικά, εντελώς απροειδοποίητα, χωρίς καμία αιτιολογία από την εταιρεία παραγωγής. Η Α. έγινε χίλια κομμάτια.\nΚαι μετά ο Χ. την ξαναπλήγωσε. Ήταν τότε που εκείνη πίστευε ότι τον είχε ξεπεράσει, ότι μετά από τόσον καιρό είχε μάθει πια τις παγίδες, ότι ήξερε μέχρι ποιο σημείο μπορεί να παίξει χωρίς να καεί. Αυτή τη φορά δεν θα κάνω το ίδιο λάθος, έλεγε, θα προσέξω, δεν θα δεθώ, δεν θα περιμένω τίποτα. Εκείνος δεν είχε αλλάξει καθόλου, απλώς τώρα ήταν πιο σκληρός. Κι εκείνη δεν κατάλαβε καθόλου πώς βρέθηκαν να ξαναπαίζουν στην ίδια ταινία, πάλι από την αρχή, και να σταματούν ξανά στο ίδιο σημείο. Στο μηδέν. Πολύ πιο κάτω από το μηδέν αυτή τη φορά, που έχει πολύ κρύο.\nΚαι μετά η Α. στέγνωσε.\nΟ Χ. κατάλαβε πια ότι την έχασε. Όταν την έβλεπε τυχαία στο δρόμο με κάποιον άλλο. Όταν την κοιτούσε κι εκείνη επέστρεφε ένα βλέμμα απλώς ευγενικό. Όταν δεν μπορούσε πλέον να την κάνει να γελάει. Όταν την είδε όπως πραγματικά ήταν, έτοιμη να χαριστεί ολόκληρη επειδή το θέλει, όχι επειδή το χρειάζεται. Και συνειδητοποίησε ότι τη θέλει όσο τίποτα τώρα, που την έχασε. Όχι επειδή την έχασε, επειδή τη θέλει. Και το κατάλαβε τώρα, όπως κάθε φορά που του συμβαίνει αυτό – χρειάζεται πάντα να καταστραφεί κάτι που έχει για να το εκτιμήσει. Είναι η ανθρώπινη φύση τέτοια, συνηθίζεις να δυσκολεύεσαι και σε βάζει σε υποψίες οτιδήποτε όμορφο έρχεται ήρεμα, αβίαστα. Και η Α. έτσι είχε πάει σ' εκείνον, αβίαστα.\nΟ Χ. χαμογελάει συνέχεια. Τη βλέπει να κοιμάται δίπλα του και νιώθει να αιωρείται. Ξέρει πως δεν είναι εντελώς δική του ακόμα. Αλλά έχει υπομονή. Θα περίμενε άλλα δύο χρόνια για να ξαναείναι μαζί της. Και δέκα. Και είκοσι. Θα έκανε τα τριπλά απ' όσα έχει κάνει για να την πείσει να γυρίσει. Ξέρει πως είναι τυχερός, συνήθως δεν σου δίνεται δεύτερη ευκαιρία. Πόσο μάλλον τρίτη. Θα αφιερώσει τη ζωή του για να την κάνει να τον συγχωρήσει, της λέει, και το πιστεύει με όλο του το είναι.\nΗ Α. θα ήθελε να μην είχαν συμβεί όλα αυτά. Να μην είχε χρειαστεί να φτάσει στο φως μετά από τέτοιο σκοτάδι. Τώρα είναι όλα δυνατά, νιώθει πιο όμορφη από ποτέ και γελάει συνέχεια. Αλλά ήταν έτοιμη να το ζήσει αυτό από την πρώτη φορά και τη σταμάτησαν βίαια. Γι' αυτό τώρα δεν μπορεί να αφεθεί.\nΚατά βάθος περιμένει κάποιον που δεν θα χρειαστεί να τη χάσει για να της αφοσιωθεί, που η ανάγκη του για δράμα θα είναι πολύ μικρότερη από την επιθυμία του για εκείνη. Δεν θα φαίνεται καν μπροστά στην επιθυμία του για εκείνη. Που θα την εκτιμήσει όχι επειδή είναι εύκολη ή δύσκολη, αλλά γιατί είναι η Α. Που με μια μικρή του κίνηση θα κάνει τα πάντα όπως πρέπει να είναι.\nΝάσια Μπίθα *Editorial* Cosmopolitan\nέγραψε η Μάρω στις 5:37 π.μ. Δεν υπάρχουν σχόλια:\nΤα φώτα ανάβουν κι εσύ, ευχαριστημένη, σκουπίζεις με τρόπο τα μάτια και τινάζεις τα ρούχα σου από τα κρυμμένα ποπ κορν (δεν θα τα βρεις ποτέ όλα). Όλα έγιναν σωστά, ξανά. Δύο παράλληλες μοναχικές ζωές συναντήθηκαν καταρρίπτοντας όλους τους νόμους της φυσικής και κατάφεραν μέσ' από έναν απίθανο συνδυασμό ιδιαιτεροτήτων να ταιριάξουν απόλυτα, μηδενίζοντας ξαφνικά όλα τα προβλήματα και τις δυσκολίες επικοινωνίας που είχαν μέχρι τώρα με όλους τους υπόλοιπους. Αναρωτιέσαι γιατί ποτέ δεν έχει συμβεί σ' εσένα α) να ετοιμάζεσαι να πετάξεις και να σταματήσει ο άλλος την πτήση μόνο και μόνο για να σου πει ότι σε αγαπάει (μία εβδομάδα αφού σε γνώρισε), β) να διαλύσει το πάρτι των αρραβώνων σου (;) για να σε φιλήσει στη βροχή και μετά να φύγετε μακριά απ' όλους ή, έστω, γ) να πλακώσει στο ξύλο κάποιον για χάρη σου (όποιον να 'ναι). Το πιο δύσκολο πάντως, σύμφωνα με τη μεγάλη οθόνη, είναι να συναντηθείς με το άλλο σου μισό (ή, τέλος πάντων, με αυτόν που φαντάζεσαι ότι είναι το άλλο σου μισό). Όλη η φασαρία, οι παρεξηγήσεις, η περιπέτεια και οι παρανοϊκές συμπτώσεις γίνονται γι' αυτό ακριβώς. Να βρεθείτε. Μετά κανείς δεν μας λέει τι γίνεται.\nΚάθε φορά που ξεκινάς μια σχέση, θεωρείς ότι το δύσκολο πέρασε, έχεις ερωτευτεί και όλα τα υπόλοιπα θα έρθουν μόνα τους. Και μετά έρχεται ο πρώτος καβγάς και ο δεύτερος και μια δυσκολία να κατανοήσεις γιατί τα πράγματα δεν κυλούν σαν νερό, εύκολα, όπως ξεκίνησαν. Θυμάσαι τις προηγούμενες φορές και δεν επαναλαμβάνεις τα ίδια λάθη (ή έτσι νομίζεις), αλλά πάντα παρουσιάζεται κάτι, και ξαφνικά το ότι κατάφερες μετά από τόσα εμπόδια να βρεθείς με κάποιον με τον οποίο ταιριάζεις τόσο φαίνεται παιχνιδάκι μπροστά στην προσπάθεια που πρέπει να κάνεις τώρα (και στο μέλλον). Αναρωτιέσαι πώς είναι δυνατό να θέλετε και οι δύο τα ίδια πράγματα αλλά να χάνεστε στη μετάφραση. Κάθε φορά που τα βρίσκετε ξανά, είναι μαγικά και ξανακούς το τραγούδι των τελικών τίτλων και λες εδώ είμαστε, το λύσαμε, από δω και πέρα όλα θα πάνε καταπληκτικά\n– και σε λίγο έχεις να αντιμετωπίσεις πάλι το πόσο δύσκολο είναι για δύο ανθρώπους να συγχρονίζονται απόλυτα και να έχουν τις ίδιες ανάγκες την ίδια στιγμή (πολύ). Και αναρωτιέσαι πόσες φορές ακόμη θα βρεθεί μπροστά σου πρόβλημα – δεν είναι δυνατό, σκέφτεσαι, αφού θέλουμε και οι δύο να είμαστε μαζί, πού βρίσκεται το εμπόδιο;\nΤο να βρεις πραγματικό σημείο επαφής με κάποιον δεν αποτελεί κινηματογραφικό υλικό – δεν γίνεται ξαφνικά, η μοίρα δεν παίζει κανέναν απολύτως ρόλο και δεν συμβαίνει εκεί που κάνεις άλλα σχέδια. Απαιτεί συνεχή και απόλυτα συνειδητή προσπάθεια και πολλές φορές χρειάζεται να πας πίσω και να ξεκινήσεις από την αρχή. Σε αντίθεση με το σενάριο να κάνεις ακριβώς ό,τι έκανες πάντα και απλώς να περιμένεις να βρεθείς την κατάλληλη στιγμή στο κατάλληλο μέρος, τώρα κάθε κίνησή σου έχει σημασία, αντίκτυπο και προκαλεί αλυσιδωτές αντιδράσεις. Δεν υπάρχει κάποιος να σε πάρει μακριά, βρίσκεστε και οι δύο εδώ, τώρα, με τα χίλια στραβά σας αντιμέτωπα.\nΚαι αυτό που σε αποζημιώνει στο τέλος δεν είναι μια φαντασμαγορική σκηνή ή ένα εντυπωσιακό δράμα με happy ending. Είναι που κάθε φορά, με αυτά τα μικρά βήματα, τις υποχωρήσεις και τις αναθεωρήσεις που κάνεις για τα πράγματα όπως μέχρι τώρα τα ήξερες, ανακαλύπτεις όλο και περισσότερα για σένα και την κατάσταση στην οποία βρίσκεσαι. Νιώθεις ότι μεγαλώνεις κι εσύ με τη σχέση, ότι ξεπερνάς τα εμπόδια ένα προς ένα και σιγά σιγά, ήρεμα, έρχεσαι όλο και πιο κοντά στον άλλο, καταλαβαίνεις πώς σκέφτεται, μαθαίνεις να συγχωρείς και να συγχωρείσαι. Μέρα με τη μέρα γίνεσαι όλο και πιο δυνατή, καλύτερη, όλο και πιο έτοιμη να αντιμετωπίσεις την επόμενη πρόκληση. Κι αυτή η αίσθηση τελικά, ότι δεν είσαι μόνη σου πια, ότι έχεις ένα συνέταιρο στο έγκλημα, δεν συγκρίνεται με τίποτα, με κανένα κινηματογραφικό φιλί στη βροχή.\n-If two people love each other, but they just don't seem to get it together,when do you get to that point of enough is enough? Never.\nμη σταματάς ποτέ να προσπαθείς γι'αυτό που αγαπάς*\nέγραψε η Μάρω στις 4:38 π.μ. Δεν υπάρχουν σχόλια:\nέγραψε η Μάρω στις 4:14 π.μ. Δεν υπάρχουν σχόλια:\nέγραψε η Μάρω στις 4:38 π.μ. 1 σχόλιο:\nO έρωτας μοιάζει με μία σκάλα\nΚάποιοι είναι σκαλοπάτια, κάποιοι πλατύσκαλα και άλλοι ο προορισμός μας...\nΕσύ πόσα σκαλιά έχεις ανέβει...?\nέγραψε η Μάρω στις 6:48 μ.μ. 2 σχόλια:\nΌταν μια ταινία σου υπενθυμίζει όσα πίστευες πάντα..\nΌταν κάτι είναι γραμμένο να γίνει,θα γίνει...\nΔεν φέρνουν την ευτυχία αυτά που κάνουμε...\nΑλλά οι άνθρωποι που έχουμε δίπλα μας...\nΑγαπημένος Nickolas Sparks και αγαπημένη (πλέον) ταινία..Την συνιστώ;)\nέγραψε η Μάρω στις 6:37 μ.μ. 3 σχόλια:\n"Δεν έχεις παρά να γαμήσεις ένα σεβαστό αριθμό γυναικών, ωραίων γυναικών\nΜη σε νοιάζει για την ηλικία σου και για τα νιόβγαλτα ταλέντα.\nκαι πήγαινε στον ιππόδρομο τουλάχιστον μια φορά την εβδομάδα και παίρνε τα αν μπορείς.\nΕίναι δύσκολο να μάθεις να τα παίρνεις: όλοι οι άσχετοι είναι υποψήφιοι χασούρες.\nΚαι μην ξεχνάς τον Μπράμς σου και τον Μπαχ σου και την μπύρα σου.\nΝα θυμάσαι πως δεν υπάρχει μαλακία σ' αυτόν τον κόσμο\nπου να κάνει πάνω από $ 50 (το 1977)\nΑν έχεις τη δυνατότητα ν' αγαπήσεις, αγάπησε πρώτα τον εαυτό σου,\nμα έχε πάντα υπ' όψη σου την πιθανότητα μιας ολοκληρωτικής αποτυχίας\n-είτε δίκαιη είναι, είτε άδικη η αιτία της -\nμια πρόωρη εμπειρία θανάτου δεν είναι απαραίτητα κακή.\nκαι να καιροφυλαχτείς σαν αράχνη- ο χρόνος είναι σταυρός του καθενός,\nΗ μπύρα τρέφει αδιάκοπα το αίμα, η μπύρα είναι σύντροφος πιστός.\nΠάρε μια μεγάλη γραφομηχανή και καθώς τα βήματα έρχονται και φεύγουν\nκάτω απ' το παράθυρό σου, πάλεψέ την, άγρια, δώσ' της να καταλάβει.\nπου πάλεψαν γερά: τον Χεμινγουεϊ, τον Σελίν, τον Ντοστογιέφσκυ, τον Χάμσουν.\nΑν νομίζεις πως αυτοί δεν τρελάθηκαν\nσε μικρά δωματιάκια, όπως τώρα εσύ,\nΠιες περισσότερη μπύρα· υπάρχει καιρός.\nΚι αν δεν υπάρχει, καλά είναι κι έτσι."\n*Έτσι θα σας ευχηθώ καλό μήνα..!\nΚαι μιας και έρχεται και καλοκαιράκι, λέω να αρχίσω να εκτιμώ περισσότερο την μπύρα;)\nέγραψε η Μάρω στις 5:59 μ.μ. 4 σχόλια:


Κριτικη Θεωρια Και Κοινωνικη Λειτουργια Της Θρησκειας - Κοινωνιολογια (BKS.0377049)\nΑρχική > Βιβλία > Κοινωνικές Επιστήμες > ΚΡΙΤΙΚΗ ΘΕΩΡΙΑ ΚΑΙ ΚΟΙΝΩΝΙΚΗ ΛΕΙΤΟΥΡΓΙΑ ΤΗΣ ΘΡΗΣΚΕΙΑΣ\nΚΡΙΤΙΚΗ ΘΕΩΡΙΑ ΚΑΙ ΚΟΙΝΩΝΙΚΗ ΛΕΙΤΟΥΡΓΙΑ ΤΗΣ ΘΡΗΣΚΕΙΑΣ\nΚΡΙΤΙΚΗ ΘΕΩΡΙΑ ΚΑΙ ΚΟΙΝΩΝΙΚΗ ΛΕΙΤΟΥΡΓΙΑ ΤΗΣ ΘΡΗΣΚΕΙΑΣ (BKS.0377049)\nΣτην περίπτωση της "Κριτικής θεωρίας" συμβαίνει κάτι διαφορετικό από ό, τι συνέβαινε με κάθε προηγούμενη προσπάθεια κριτικής αντιμετώπισης της θρησκείας. Εδώ δεν πρόκειται απλά και μόνο για κριτική που στρέφεται εναντίον της θρησκείας ως κοινωνικού φαινομένου, εξαιτίας της αρνητικής συμβολής της στα κοινωνικά πράγματα. Πρόκειται για κριτική της κοινωνίας που αφορμάται τόσο από τη διαπίστωση για τον καταστροφικό ρόλο των θρησκευτικών υποκατάστατων, όσο και από τη θετική πλέον παρέμβαση της θρησκείας.\nΚΡΙΤΙΚΗ ΘΕΩΡΙΑ ΚΑΙ ΚΟΙΝΩΝΙΚΗ ΛΕΙΤΟΥΡΓΙΑ ΤΗΣ ΘΡΗΣΚΕΙΑΣ BKS.0377049 ΝΙΚΟΛΑΙΔΗΣ ΑΠΟΣΤΟΛΟΣ ΝΙΚΟΛΑΙΔΗΣ ΑΠΟΣΤΟΛΟΣ ΚΟΙΝΩΝΙΟΛΟΓΙΑ ΚΡΙΤΙΚΗ ΘΕΩΡΙΑ ΚΑΙ ΚΟΙΝΩΝΙΚΗ ΛΕΙΤΟΥΡΓΙΑ ΤΗΣ ΘΡΗΣΚΕΙΑΣ


ΑΞΩΝ ΑΠΟΛΥΜΑΝΤΙΚΗ - Απεντομώσεις και Απολυμάνσεις σε Χανιά και Ρέθυμνο - Αραχνες\nΘεωρούνται σχετικά ακίνδυνα για τον άνθρωπο.\nΓια τους σκορπιούς πρέπει να γίνεται εξωτερικός ψεκασμός των τοίχων μέχρι ύψους 60cm από το έδαφος με ιδιαίτερη προσοχή σε φθορές ή ρωγμές των τοίχων. Εσωτερικά ο ψεκασμός εφαρμόζεται στο κάτω μέρος των εισόδων (πόρτες-παράθυρα), στο σοβατεπί και σε σκοτεινά σημεία όπου μπορούν να χρησιμεύσουν σαν καταφύγια των αραχνών.


haradiatika lefkada: Ευχές Παπούλια από το Νυδρι Λευκάδας για την μεγάλη γιορτή της Ορθοδοξίας\nΕυχές Παπούλια από το Νυδρι Λευκάδας για την μεγάλη γιορτή της Ορθοδοξίας\nΗ μεγάλη ημέρα της γιορτής της Παναγίας να γίνει η αφετηρία της απαλλαγής του ελληνικού λαού από τα βάρη του, εξέφρασε ο Πρόεδρος της Δημοκρατίας Κάρολος Παπούλιας από το Νυδρί Λευκάδας , όπου παρακολούθησε τη Θεία Λειτουργία στον Ιερό Ναό της Κοιμήσεως της Θεοτόκου στο Νυδρί.\n«Χρόνια πολλά σε όλους, σε όλους μας. Είναι μια μεγάλη ημέρα, μια μεγάλη γιορτή για την Ορθοδοξία. Ελπίζω και εύχομαι, να είναι και η αφετηρία της απαλλαγής του ελληνικού λαού από τα βάρη, που δυστυχώς για αρκετό χρόνο βαστάζει», δήλωσε ο κ. Παπούλιας.\nΤον Πρόεδρο της Δημοκρατίας υποδέχτηκαν στο Νυδρί ο υφυπουργός Υγείας Αντώνης Μπέζας και ο δήμαρχος Λευκάδας Κώστας Αραβανής, ενώ στρατιωτικό άγημα απέδωσε τιμές και έψαλλε τον Εθνικό Υμνο.\nΠαρόντες ήταν επίσης ο βουλευτής Λευκάδας Θόδωρος Σολδάτος, ο δήμαρχος Μεγανησίου Στάθης Ζαβιτσάνος, τοπικοί παράγοντες και πλήθος κόσμου.


ΠΟΜΕΝΣ: Μέριμνα προσωπικού. Εγγραφή Τέκνων σε Πανεπιστημιακές Σχολές - Μετακίνηση στρατιωτικών και οικογενειών τους - ΣΤΡΑΤΙΩΤΙΚΑ ΘΕΜΑΤΑ... ΕΠ ΩΜΟΥ\nHome Uncategories ΠΟΜΕΝΣ: Μέριμνα προσωπικού. Εγγραφή Τέκνων σε Πανεπιστημιακές Σχολές - Μετακίνηση στρατιωτικών και οικογενειών τους


Το έπος της McLaren στο Le Mans το ’95 [video] | Drive\nΤο έπος της McLaren στο Le Mans το ’95 [video]\nΣε ένα μεγάλο ποσοστό, ο θρύλος που περιβάλλει τη McLaren F1 οφείλεται στη νίκη του Le Mans το 1995.\nΟ κλασικός 24ωρος αγώνας Le Mans το 1995 έγινε στις 17 και 18 Ιουνίου. Και χαρακτηρίστηκε από δύο πράγματα. Την βροχή που έπεφτε ακατάπαυστα για 17 ώρες. Και τη νίκη της McLaren.\nΗ #59 McLaren F1 GTR της κατηγορίας GT1 που οδηγούσαν οι JJ Lehto, Yannick Dalmas και Masanori Sekiya πέρασε πρώτη τη γραμμή του τερματισμού. Ήταν η πρώτη νίκη Φιλανδού και Ιάπωνα οδηγού. Ήταν επίσης η πρώτη νίκη της McLaren στην πρώτη της προσπάθεια. Το αυτοκίνητο ήταν τόσο ανταγωνιστικό που είχε καταλάβει τις τέσσερις από τις πέντε πρώτες θέσεις.\nΠαρότι η McLaren ήταν πολύ γρήγορη, σίγουρα δεν είχε τον ρυθμό των πρωτοτύπων, όπως της Courage-Porsche του Mario Andretti. Στις κατατακτήριες η ταχύτερη McLaren ήταν 9η. Δύο πράγματα έφεραν τούμπα την κατάσταση προς όφελος της McLaren. Ο Lehto και η βροχερή νύχτα. Περισσότερα θα μάθετε παρακολουθώντας το ντοκιμαντέρ με τίτλο “Η McLaren στο Le Mans: Στο κυνήγι της τελειότητας”. Στην αρχή του video ο Gordon Murray, ο δημιουργός της McLaren F1 μιλά για την εξέλιξη και κατασκευή του αυτοκινήτου παραγωγής. Και στη συνέχεια το ενδιαφέρον στρέφεται στον αγώνα. Και εστιάζει σε τρία από τα αυτοκίνητα του αγώνα. Δύο της ομάδας David Price Racing και στο αυτοκίνητο της Lanzante Motorsport, το οποίο πήρε τελικά τη νίκη.\nΗ ιστορία του αυτοκινήτου της Lanzante είναι απίστευτη για δύο λόγους. Ο επικεφαλής της ομάδας Paul Lanzante ήταν πρωτοεμφανιζόμενος στο Le Mans. Και το αυτοκίνητο ήταν ένα μουλάρι δοκιμών του εργοστασίου που δηλώθηκε την τελευταία κυριολεκτικά στιγμή, στο οποίο δεν υπολόγιζαν και τόσο. Αντίθετα, το αυτοκίνητο στο οποίο πόνταραν όλοι για διάκριση και ίσως νίκη ήταν η McLaren της ομάδας Harrods, την οποία οδηγούσαν οι Derek Bell, Justin Bell και Andy Wallace.\nΔιαβάστε εδώ το μεγάλο μας αφιέρωμα για την κορυφαία κατηγορία του Le Mans. Λόγω της αλλαγής των κανονισμών, με τα εργοστάσια να έρχονται και να φεύγουν κατά περιόδους, σημειώθηκαν κάποιες απρόσμενες νίκες από άγνωστους κατασκευαστές ή αυτοκίνητα χαμηλότερων κατηγοριών. Στην περίπτωση της McLaren το ’95 τον ρόλο τους έπαιξαν η τύχη, κάποιες τολμηρές αποφάσεις στην στρατηγική και η εκπληκτική οδήγηση του Lehto. Κάπως έτσι γράφτηκε μία από τις πιο λαμπερές σελίδες στην ιστορία της μάρκας. Είναι 40’ αλλά αξίζει.


LED φωτισμού – Senel Group Ltd.\nΑρχική Σελίδα » σε μας » ηλεκτρικές υπηρεσίες » LED φωτισμού\nSenel Group Ltd. παρέχει ηλεκτρική κατασκευή των εγκαταστάσεων τους με φωτισμό LED. Μπορούμε να προσφέρουμε ένα ευρύ φάσμα των προϊόντων LED. Πραγματοποιούμε και την πώληση των προϊόντων LED. Μπορείτε να ενημερωθείτε σχετικά με τα αιτήματα του προϊόντος σας και εμείς θα σας επιστρέψουμε προσφορά για αυτόν.


HealthAid Echinacea 50ml | Pharmago\nΑρχική σελίδα / Βιταμίνες / Βότανα / Echinacea / HealthAid Echinacea 50ml\nHealthAid Echinacea 50ml\nΗ Echinacea της HealthAid είναι απαραίτητη για τη διατήρηση υγιούς ανοσοποιητικού συστήματος και δρα σαν ισχυρό φυσικό αντιοβιοτικό που μπορεί να βοηθήσει στην ενίσχυση της άμυνας του οργανισμού.\nHealthAid Echinacea 50ml ποσότητα\nΚωδικός προϊόντος: 5019781030231 Κατηγορίες: Echinacea, Ανά Εποχή, Βιταμίνες, Βότανα, Κρυολόγημα, Υγεία\nΗ Echinacea της HealthAid είναι απαραίτητη για τη διατήρηση υγιούς ανοσοποιητικού συστήματος. Προέρχεται από τις δυτικές Η.Π.Α και δρα σαν ισχυρό φυσικό αντιοβιοτικό που μπορεί να βοηθήσει στην ενίσχυση της άμυνας του οργανισμού, αυξάνοντας τον αριθμό των λευκών αιμοσφαιρίων. Η Εχινάκεια έχει αντισηπτικές, αντιϊκές και περιφερειακές αγγειοκινητικές ιδιότητες, γιατί αυξάνει τη ροή του αίματος στα άκρα. Παραδοσιακά χρησιμοποιείται για καταρροή, αμυγδαλίτιδα και ειδικά για σπυριά, καλόγερους και αποστήματα.\n– Echinacea Extract 1:5 (equivalent of 200mg of Echinacea herb)\nΣυσκευασία:50ml υγρό, σε γυάλινο φιαλίδιο.\nΟδηγίες χρήσεως:Ανακινείστε καλά πριν από τη χρήση. Βάλτε 20 έως 30 σταγόνες (περίπου 1ml) σε μία μικρή ποσότητα ζεστού νερού και αφήστε 2 έως 3 λεπτά να εξατμιστεί το οινόπνευμα. Λαμβάνεται 2 έως 3 φορές την ημέρα. Να διακόπτεται κατά διαστήματα σε μακροχρόνια λήψη.


Λαμία — Τερψιθέα, απόσταση μεταξύ των πόλεων (km, mi), Οδηγίες οδήγησης, δρόμος\nΛαμία — Τερψιθέα Απόσταση μεταξύ των πόλεων, Οδηγίες οδήγησης, δρόμος\nΑπόσταση μεταξύ των πόλεων Λαμία, Θεσσαλία Στερεά Ελλάδα, Ελλάδα και Τερψιθέα, Ελλάδα σε δημόσιους δρόμους είναι — χιλιόμετρα ή μίλια. Η απόσταση μεταξύ των σημείων στα συντεταγμένες — 198 χιλιόμετρα ή 118.8 μίλια. Για να ξεπεραστεί αυτή η απόσταση με μέση ταχύτητα του οχήματος 80 χλμ/ώρα απαιτούν — 2.5 ώρα ή 148.5 λεπτά.\nΛαμία — Βαρακες\nΛαμία — Γεράνια\nΛαμία — Ασπρόπυργος\nΟδηγίες οδήγησης Λαμία — Τερψιθέα\nΕλλάδα, Τερψιθέα, Ελλάδα


Νέο αρνητικό ρεκόρ κρουσμάτων: 1.690 σε ένα 24ωρο | MEGA TV\nΕπιπλέον, υπάρχουν 128 πολίτες που νοσηλεύονται διασωληνωμένοι. Η διάμεση ηλικία τους είναι 65 ετών. 37 (28.9%) είναι γυναίκες και οι υπόλοιποι άνδρες. To 92.2%, των διασωληνωμένων, έχει υποκείμενο νόσημα ή είναι ηλικιωμένοι 70 ετών και άνω. 286 ασθενείς έχουν εξέλθει από τις ΜΕΘ.\nVideos & Απoσπάσματα από LIVE NEWS - 30/10/2020\nΚορωνοϊός: Στο «κόκκινο» η Ευρώπη – Επέστρεψε το lockdown\n30.10.2020 | 19:25\nΑναστάτωση σε χωριό της Κρήτης λόγω… αλλεργίας\n30.10.2020 | 19:22\nΣεισμός: Σοκ στην Σμύρνη – Άνθρωποι καταπλακώθηκαν από χαλάσματα\nΣεισμός στη Σάμο: Αεροδιακομιδή για σοβαρά τραυματισμένο ανήλικο\nΖευγάρι ηλικιωμένων καταγγέλλει ότι τους έκλεψαν 200.000 ευρώ από το πατάρι\nΚορωνοϊός: Δυσοίωνες προβλέψεις στη μάχη ενάντια στον ιό\nΤο MEGA στον τόπο της τραγωδίας στη Σάμο\n30.10.2020 | 18:15\nΤο Σάββατο οι ανακοινώσεις Μητσοτάκη για τον κορωνοϊό\nΣεισμός: Επικοινωνία Δένδια – Τσαβούσογλου για αποστολή βοήθειας\nΚαρακώστας: Λίγοι αλλά ισχυροί οι μετασεισμοί μέχρι τώρα\nΚυριαρχεί η μετάλλαξη Δέλτα σε όλη τη χώρα – Σε επιφυλακή τα νοσοκομεία, προετοιμάζονται για εισαγωγές\nΜέρα με την ημέρα αυξάνεται ο αριθμός των εισαγωγών στα νοσοκομεία. Κλινικές κορωνοϊού δημιουργούνται εκ νέου προκειμένου να υποδεχθούν το νέο κύμα ασθενών.\nΠαγώνη: Μέσα σε μία εβδομάδα πενταπλασιάστηκαν οι εισαγωγές Covid στα νοσοκομεία – Δεν έρχεται νέο lockdown\nΗ Ματίνα Παγώνη, Πρόεδρος ΕΙΝΑΠ, κρούει τον κώδωνα του κινδύνου, καθώς μέσα σε μία εβδομάδα πενταπλασιάστηκαν οι εισαγωγές στα νοσοκομεία.\n23.07.2021 | 07:46\nΚαμπανάκι γιατρών & επιστημόνων στους αρνητές – Εκρηκτικό μείγμα για τη διασπορά της πανδημίας\nΣτοίχημα για την κυβέρνηση η αύξηση του ρυθμού των εμβολιασμών – Σενάρια επέκτασης της υποχρεωτικότητας\nΓεμίζουν οι κλίνες Covid στα νοσοκομεία - Πενταπλασιάστηκαν οι εισαγωγές\nΤην πίεση των αυξημένων κρουσμάτων κορωνοϊού έχει αρχίσει να δέχεται το σύστημα υγείας. Την τελευταία εβδομάδα ο αριθμός των εισαγωγών πενταπλασιάστηκε, με τα νοσοκομεία στήνουν και πάλι τις κλινικές Covid.\nΤρόμος από την «έκρηξη» κρουσμάτων – Σε συναγερμό το ΕΣΥ, δεσμεύονται ξανά κλινικές Covid\nΣτο μέτωπο του κορωνοϊού, οι καθημερινές μολύνσεις έχουν τεράστια αύξηση και πλέον οι ειδικοί τρομάζουν για το τι πρόκειται να συμβεί τον Αύγουστο. Χθες αγγίξαμε πάλι τις 3.000 μολύνσεις, ενώ σήμερα ο πρόεδρος του ΕΟΔΥ Παναγιώτης Αρκουμανέας έκανε λόγο για μια εξαιρετικά μεταδοτική μετάλλαξη και δεν απέκλεισε και σήμερα τα κρούσματα να είναι πάλι κοντά στις 3.000.\nΕπιμένουν υψηλά τα κρούσματα - 3 θάνατοι & 125 διασωληνωμένοι\n21.07.2021 | 20:20


Messolonghi News: Στους μαθητές του 1ου Δημοτικού μέλη του Συλλόγου Πανηγυριστών Μεσολογγίου «Η Έξοδος» για τη θυσία των Ελεύθερων Πολιορκημένων\nΣτους μαθητές του 1ου Δημοτικού μέλη του Συλλόγου Πανηγυριστών Μεσολογγίου «Η Έξοδος» για τη θυσία των Ελεύθερων Πολιορκημένων\nΑντιπροσωπεία του Συλλόγου Πανηγυριστών Μεσολογγίου «Η Έξοδος» με την ευκαιρία της επετείου της ηρωικής Εξόδου των Ελευθέρων Πολιορκημένων, προχθές επισκέφτηκε το 1ο Δημοτικό Σχολείο Μεσολογγίου.\nΚατά την επίσκεψη, ο εκπαιδευτικός και μέλος του συλλόγου, Γεράσιμος Νικολετάτος μίλησε στους μαθητές της Ε΄ και ΣΤ’ τάξης, για το ιστορικό γεγονός της Εξόδου και τη διασύνδεσή του με το πανηγύρι τ’ Αη – Συμιού.\nΠαράλληλα στα παιδιά εξηγήθηκε η σημασία της φορεσιάς των πανηγυριστών και τους μοιράστηκε παλαιότερη επετειακή ομιλία της Ακακίας Κορδόση "Οι γυναίκες που κλήθηκαν να παιθάνουν σαν άντρες", ενώ στη βιβλιοθήκη του σχολείου δωρίθηκε το λεύκωμα «ΜΕΣΟΛΟΓΓΙ» που έχει εκδοθεί από το μουσείο «Διέξοδος».\nΑναρτήθηκε από Dimitrios Malavetas στις 4/11/2014 07:34:00 μ.μ.


Σεμπάστιαν Φέτελ Mercedes: Ανοιχτό το ενδεχόμενο μεταγραφής στην Γερμανική ομάδα - Hellenic Voice\nΑρχική Αθλητισμός Σεμπάστιαν Φέτελ Mercedes: Ανοιχτό το ενδεχόμενο μεταγραφής στην Γερμανική ομάδα\nΣεμπάστιαν Φέτελ Mercedes: Ανοιχτό το ενδεχόμενο μεταγραφής στην Γερμανική ομάδα\nΤο ενδεχόμενο να οδηγεί ένα από τα μονοθέσιά της την επόμενη σεζόν ο Σεμπάστιαν Φέτελ δεν απέκλεισε η πρωταθλήτρια ομάδα της F1, Mercedes, διότι ενδέχεται να χρειαστεί έναν αντικαστάτη για τον Λιούις Χάμιλτον ή, τον Βάλτερι Μπότας, σύμφωνα με σημερινές (6/03) δηλώσεις του διευθυντή της γερμανικής ομάδας, Τότο Βόλφ. Ο Φέτελ, τέσσερις φορές παγκόσμιος πρωταθλητής με την Red Bull, πρόκειται να αποχωρήσει από την Ferrari στο τέλος της περιόδου με τον επόμενο σταθμό της καριέρας του να παραμένει άγνωστος.\nΤόσο ο 35χρονος, Χάμιλτον, και ο Φινλανδός ομόσταυλός του, Μπότας, θα βρεθούν εκτός συμβολαίου με την Mercedes στο φινάλε της περιόδου, η οποία αναμένεται να ξεκινήσει τον Ιούλιο, μετά την καθυστέρηση που υπάρχει λόγω της πανδημίας του κορωνοϊού και είναι πιθανό να βρει τον Βρετανό να ισοφαρίζει το ρεκόρ των επτά κατακτήσεων τίτλου που κατέχει ο Μίκαελ Σουμάχερ.\n«Πρώτα τους οδηγούς μας»\nΟ Βολφ είπε στους δημοσιογράφους μέσω του Zoom, ότι η Mercedes θα κοιτάξει πρωτίστως τους δικούς της οδηγούς, αλλά πρέπει να είναι προετοιμασμένη για όλα. Όταν ο Αυστριακός ρωτήθηκε πόσο σοβαρό μπορεί να είναι το ενδιαφέρον για τον Φέτελ απάντησε: «Νομίζω ότι οφείλουμε σε έναν τετράκις παγκόσμιο πρωταθλητή να μην πούμε απευθείας «όχι».\nΠρέπει να σκέφτεσαι όλα τα ενδεχόμενα… έχουμε μία φανταστική ομάδα και είμαι πολύ ευχαριστημένος με τους δύο οδηγούς μας. Αλλά ποτέ δεν ξέρεις. Ένας από αυτούς μπορεί να αποφασίσει ότι δεν θέλει να συμμετέχει άλλο σε αγώνες και ξαφνικά μπορεί να έχεις μία κενή θέση και γι΄ αυτό δεν θέλω να βγω από τον Ιούνιο και να πω: καμία πιθανότητα δεν υπάρχει για να τρέξει με μας ο Σεμπάστιαν.»\nΔεν είναι λίγοι οι οπαδοί της Formula 1 που θέλουν να δουν τους Φέτελ και Χάμιλτον στην ίδια ομάδα. Περισσότερο από όλα γιατί είναι οι δυο κορυφαίοι οδηγοί των τελευταίων ετών θα έχουν τη δυνατότητα να παλέψουν με ισάξια μονοθέσια. Οι παλιότεροι μπορούν να θυμηθούν τις επικές μάχες που είχαν δώσει οι Άιρτον Σένα και Άλαν Προστ την εποχή που αμφότεροι οδηγούσαν στην McLaren.\nΠροηγούμενο άρθροΑποζημίωση ειδικού σκοπού: Σήμερα καταβάλλεται η οικονομική ενίσχυση στους δικαιούχους\nΕπόμενο άρθροΣεισμός Κάσος: Νέα σεισμική δόνηση 4 Ρίχτερ


Flore T / Gasnier L ζωντανά αποτελέσματα, πρόγραμμα και σκορ - Πινγκ Πονγκ - SofaScore\nFlore T / Gasnier L ζωντανά αποτελέσματα, πρόγραμμα και σκορ - Πινγκ Πονγκ\nΔεν υπάρχουν πρόσφατα γεγονότα για την ομαδα Flore T / Gasnier L.\nΣχετικά με Flore T / Gasnier L\nFlore T / Gasnier L ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες πινγκ πονγκ τις διοργανώσεις που Flore T / Gasnier L συμμετέχει. Ακόμη περιμένουμε Flore T / Gasnier L για αντίπαλο στο επόμενο παιχνίδι. Θα το δείτε μόλις υπάρξει επίσημη ανακοίνωση.\nΌταν ο αγώνας ξεκινά, θα μπορείτε να ακολουθείτε Flore T / Gasnier L ζωντανά αποτελέσματα, εκσυγχρονιζόμενο πόντο-πόντο. Τα στατιστικά ανεβάζονται στο τέλος του αγώνα. Flore T / Gasnier L το προηγούμενο παιχνίδι ήταν ενάντια Robles A / Xiao M στο Challenge Plus Oman Open 2020, XD το οποίο έληξε με σκόρ 0 - 3 (Flore T / Gasnier L κέρδισε τον αγώνα). Flore T / Gasnier L Η καρτέλα των στοιχείων δείχνει τους τελευταίους 100 αγώνες πινγκ πονγκ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Flore T / Gasnier L που θα λάβουν χώρα μελλοντικά.\nFlore T / Gasnier L επίδοση & και γραφήματα κατάστασης στο SofaScore Πινγκ Πονγκ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Flore T / Gasnier L όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε Flore T / Gasnier L ζωντανή μετάδοση, Χορηγούμενο από την bet365. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore πινγκ πονγκ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Flore T / Gasnier L live score τους αγώνες ζωντανά στο κινητό σας!


Μόνο στο enikos.gr: Στο "πόδι" γονείς και μαθητές στον Βύρωνα - "Λουκέτο" της πολεοδομίας σε δημοτικό σχολείο που κρίθηκε ακατάλληλο- ΦΩΤΟ\nΜόνο στο enikos.gr: Στο “πόδι” γονείς και μαθητές στον Βύρωνα – “Λουκέτο” της πολεοδομίας σε δημοτικό σχολείο που κρίθηκε ακατάλληλο- ΦΩΤΟ\n11:49 , Τετάρτη 21 Μαρτίου 2018\nΑναστάτωση έχει προκληθεί στον Βύρωνα, ύστερα από το σφράγισμα, εν μέσω της σχολικής περιόδου, του ιστορικού 4ου Δημοτικό Σχολείο, γνωστό ως «Χαραλαμπόπουλου», ένα από τα τέσσερα μόλις εναπομείναντα κτίρια της προσφυγικής γειτονιάς του Βύρωνα κατασκευής του 1923-1924.\nΑπό χθες, τα παιδιά, δεν κάνουν μάθημα και οι γονείς αναζητούν απαντήσεις για το τι μέλλει γενέσθαι.\nΣύμφωνα με το ρεπορτάζ του enikos.gr, οι γονείς των μαθητών, έχοντας ήδη πρώτα απευθυνθεί από τις αρχές του χρόνου, αρκετές φορές στον Δήμο για να γίνουν εργασίες ανακατασκευής, τελικά στράφηκαν στην πολεοδομία, καθώς έκριναν πως τα παιδιά τους κινδυνεύουν καθημερινά, λόγω των σοβαρότατων προβλημάτων του κτιρίου.\nΗ πολεοδομία, στο πόρισμά της μετά την αυτοψία που διενήργησε, διαπίστωσε ότι πράγματι, το κτίριο είναι ακατάλληλο και έστειλε “τελεσίγραφο” δέκα ημερών στη Δημοτική Αρχή, να σφραγιστεί άμεσα, έως ότου κριθεί ότι έχουν γίνει όλες οι απαραίτητες εργασίες, ώστε να είναι ξανά κατάλληλο για χρήση.\nΟι γονείς πήγαν εκ νέου στον Δήμαρχο Βύρωνα προκειμένου να βρεθεί άμεσα λύση, ο οποίος αποφάσισε να βάλει “λουκέτο” στο σχολείο… “μέχρι νεοτέρας”, όπως αναφέρεται στην ανακοίνωση που εξέδωσε.\nΑκούστε τι δήλωσε η Αφροδίτη Νάνου, μέλος του συλλόγου Γονέων και Κηδεμόνων του 4ου Δημοτικού Σχολείου στον Βύρωνα, μιλώντας στον Realfm 97,8 και την εκπομπή του Μάνου Νιφλή.\nΒΥΡΩΝΑΣ ΔΗΜΟΤΙΚΟ ΣΧΟΛΕΙΟ ΛΟΥΚΕΤΟ ΠΟΛΕΟΔΟΜΙΑ


Γεμάτοι πλούσιες εμπειρίες και μοναδικές εικόνες επέστρεψαν την Τετάρτη 25 Απριλίου από το Βερολίνο 10 εκπαιδευτικοί του ΕΠΑΛ Μοιρών (Εικόνες) - Dream FM 90,7\nΓεμάτοι πλούσιες εμπειρίες και μοναδικές εικόνες επέστρεψαν την Τετάρτη 25 Απριλίου από το Βερολίνο της Γερμανίας 10 εκπαιδευτικοί του ΕΠΑΛ Μοιρών οι οποίοι ,στα πλαίσια του προγράμματος Erasmus+, συμμετείχαν σε εκπαίδευση και μαθήματα σε θέματα αντιρρυπαντικής τεχνολογίας σε συμβατικούς κινητήρες.\nΤο πρόγραμμα των επισκέψεων υπήρξε πλούσιο με τους εκπαιδευτικούς να επισκέπτονται χώρους και ερευνητικά κέντρα που αποτελούν πρότυπα στην έρευνα και διάδοση των νέων τεχνολογιών. Στόχος του προγράμματος είναι η ανανέωση και ο εμπλουτισμός των γνώσεων των εκπαιδευτικών και συγχρόνως η διδασκαλία των μαθητών πάνω στα νέα δεδομένα.\nΗ ομάδα επισκέφτηκε το Τεχνολογικό πάρκο Adlershof, το μεγαλύτερο της Γερμανίας και ένα από τα πιο επιτυχημένα παγκοσμίως.Μέσα σε μία έκταση 4.000τμ βρίσκονται εγκατεστημένες εταιρείες και ερευνητικά κέντρα που ειδικεύονται στην έρευνα και ανάπτυξη ανανεώσιμων πηγών ενέργειας. Οι εκπαιδευτικοί ξεναγήθηκαν στις εγκαταστάσεις και είδαν από κοντά ηλεκτροκίνητα και αυτόνομης λειτουργίας οχήματα .\nΜοναδική εμπειρία ήταν η επίσκεψη στην πόλη Wolfsburg όπου βρίσκεται το εργοστάσιο της Volkswagen group. Η ομάδα ξεναγήθηκε μέσα στη γραμμή παραγωγής βλέποντας από κοντά όλα τα στάδια παραγωγής ενός αυτοκινήτου και τον τρόπο εργασίας των μηχανικών σε συνεργασία με τα πιο εξελιγμένα ρομπότ.\nΙδιαίτερα εγκάρδια υπήρξε η υποδοχή που επεφύλαξαν στους Έλληνες οι Γερμανοί συνάδελφοι τους από αντίστοιχο σχολείο Τεχνικής Εκπαίδευσης. Οι εκπαιδευτικοί ξεναγήθηκαν στις εγκαταστάσεις και τα εργαστήρια του σχολικού συγκροτήματος, ενημερώθηκαν για το πρόγραμμα σπουδών καθώς και για το Dual Education System αντίστοιχο της ελληνικής Μαθητείας .Τόσο οι Γερμανοί όσο και οι Έλληνες εκπαιδευτικοί εκδήλωσαν το ενδιαφέρον να υπάρξει συνέχεια με κάποιο πρόγραμμα ανταλλαγής μαθητών!\nΣτον ελεύθερο χρόνο οι εκπαιδευτικοί ακολούθησαν ένα πλούσιο πολιτιστικό πρόγραμμα που περιελάμβανε επισκέψεις σε μουσεία και μνημεία του Βερολίνου καθώς και γνωριμία με την καθημερινότητα της πόλης.


Σελεύκεια Καρίας - Βικιπαίδεια\nΑυτό το λήμμα αφορά ελληνιστική πόλη. Για τη σύγχρονη πόλη στην Τουρκία, δείτε: Αϊδίνιο.\nΣυντεταγμένες: 37°51′00″N 27°50′36″E / 37.85°N 27.8433°E / 37.85; 27.8433 Σελεύκεια Καρίας ή Σελεύκεια Μαίανδρος, ή Σελεύκεια επί του Μαιάνδρου ή Τράλλεις ήταν αρχαία ελληνική πόλη της Λυδίας – Καρίας, χτισμένη στην εύφορη πεδιάδα που διέτρεχε ο Μαίανδρος ποταμός, πολύ κοντά -σχεδόν ταυτίζεται- στο σημερινό Αϊδίνιο (Αϊντίν, Aydin).\nΤμήματα που διασώζονται από το αρχαίο γυμνάσιο της πόλης\n3 Σύγχρονες αναφορές\nΤα αρχικά ονόματα της πόλης ήταν Ανθέα και Ευανθία, ενώ η πόλη αναφέρεται επίσης και ως Ερυνίνα.\nΚατά την εκστρατεία που πραγματοποίησε ο Μέγας Αλέξανδρος η Ανθέα του Μαιάνδρου και η Μαγνησία του Μαιάνδρου (αρχαία πόλη της Μικράς Ασίας, επίσης στις όχθες του ποταμού Μαίανδρου), παραδόθηκαν στο στρατηγό Παρμενίωνα το 333 π.Χ. Η ευρύτερη περιοχή αυτή του Μαιάνδρου είχε πολλές ανεπτυγμένες πολιτείες σύμφωνα και με τις αναφορές που έκανε και ο Ευστάθιος Θεσσαλονίκης.\nΜετά το θάνατο του Μεγάλου Αλεξάνδρου η πόλη πέρασε στη Δυναστεία των Σελευκιδών, που τη μετονόμασαν σε Σελεύκεια. Στους ρωμαϊκούς χρόνους η πόλη καταστράφηκε από σεισμό, αλλά ξαναχτίστηκε και ονομάστηκε Καισάρεια Καρίας. Σύμφωνα με τον Στράβωνα, τα τείχη και η ακρόπολη της πρώτης πόλης κατασκευάστηκαν από Θράκες, συγκεκριμένα τη φυλή Τράλλεις ή Τραλλίους (που ήταν και ο πρώτος πληθυσμός της περιοχής). Από αυτούς προέρχεται και το συνηθέστερο βυζαντινό όνομα τις πόλης, Τράλλεις, ενώ ως Σελεύκεια ήταν πιο γνωστή η Σελεύκεια Ισαυρίας, έδρα του ομώνυμου θέματος. Σημαντικό πρόσωπο της Βυζαντινής περιόδου που καταγόταν από τις Τράλλεις ήταν ο Ανθέμιος, μηχανικός που δούλεψε μαζί με τον Ισήδορο από τη Μίλητο για την ανοικοδόμηση του μεγάλου ναού της Αγίας Σοφίας στην Κωνσταντινούπολη. Λεηλατήθηκε πολλές φορές από επιθέσεις που έκαναν οι Σελτζούκοι Τούρκοι και το 1310 καταλήφθηκε οριστικά από αυτούς και μετονομάστηκε σε Γκιουζελχισάρ (Güzelhisar, «όμορφο κάστρο»).\nΑπό την αρχαία πόλη σώζονται σήμερα μόλις λίγα ερείπια. Υπάρχουν επίσης νομίσματα που κόπηκαν σε διάφορες ιστορικές περιόδους της πόλης, καθώς και πολλά αρχαιολογικά ευρήματα, όπως η Αφροδίτη των Τράλλεων που βρίσκεται στο Μουσείο της Βιέννης και η κεφαλή Αφροδίτης, γνωστή ως κεφαλή Kaufmann επίσης από τις Τράλλεις της Μικράς Ασίας, που είναι αντίγραφο ελληνιστικής εποχής της Αφροδίτης της Κνίδου, έργο που έκανε ο Πραξιτέλης, γύρω στα 150 π.Χ. και που βρίσκεται στο Μουσείο του Λούβρου, στο Παρίσι.\nΠρος ανάμνηση της πόλης των Τράλλεων υπάρχουν πολλά οδωνύμια ανά την Ελλάδα, σε περιοχές όπου εγκαταστάθηκαν Μικρασιάτες, όπως: στη Νέα Σμύρνη (πλησίον του γηπέδου του Πανιωνίου), στο Γαλάτσι (περιοχή Λαμπρινής), στη Νέα Φιλαδέλφεια Αττικής, στον Βύρωνα, στη Νέα Ιωνία, στη Θεσσαλονίκη, στη Χαλκίδα κ.α.\n↑ Ευστάθιος Θεσσαλονίκης, «Παρεκβολές» - PG Migne/Eustathius Thessalonicensis PG 20135,136/ «Commentarium in Dionysii periegetae orbis descriptionem»: «Ούτω δὲ καὶ άλλα πολλὰ πεδία κατὰ τὸν ̓Αρριανὸν ποταμῶν εἰσι ποιήματα, οίον τὸ Ερμού πεδίον καὶ Καΰστρου τὸ Λύδιον καὶ Μαιάνδρου τὸ Καρικόν». σελ. 84. \n↑ Ευστάθιος Θεσσαλονίκης, «Παρεκβολές» - PG Migne/Eustathius Thessalonicensis PG 20135,136/ «Commentarium in Dionysii periegetae orbis descriptionem»: «Καὶ ταῦτα μὲν τοιαῦτα. Τὸν δὲ ῥηθέντα Μαίανδρον σκολιόν φασι ῥέειν, ἀφ' ου_ καὶ τὰς τῶν ποταμῶν σκολιότητας πάσας Μαιάνδρους καλεῖσθαι. ̔Ιστορεῖται δὲ ότι τὴν ἀνωτέρω εἰρημένην Πριήνην πρὸς τῇ θαλάσσῃ. ούσαν» σελ. 90. \n↑ Google maps (20 Αυγούστου 2020). «Οδός Τράλλεων, Χαλκίδα». www.google.gr.\nΑνακτήθηκε από "https://el.wikipedia.org/w/index.php?title=Σελεύκεια_Καρίας&oldid=8878577"\nΤελευταία επεξεργασία στις 4 Ιουνίου 2021, στις 11:00\nΤελευταία τροποποίηση 11:00, 4 Ιουνίου 2021.


Αριθμ. Πρωτ.: 131/17.11.2008 Καθορισμός ύψους προστίμου σε περίπτωση εκπρόθεσμης υποβολής δήλωσης στο κτηματολόγιο | Taxheaven\nΑριθμ. Πρωτ.: 131/17.11.2008\nΚαθορισμός ύψους προστίμου σε περίπτωση εκπρόθεσμης υποβολής δήλωσης στο κτηματολόγιο


Κωδικός : TC5025 Cangaroo\nΤροφοδότης Πολτοποιημένης Τροφής\nΕκπληκτικό και εφευρετικό δοχείο από σιλικόνη, ιδανικό για να εισάγετε πολτοποιημένες τροδές στη διατροφή του παιδιού σας από την βρεφική ηλίκία.\nΣτη άκρη του έχει το σχήμα κουταλιού. Πιέζοντας το μαλακό δοχείο, η πολτοποιημένη τροχή εξωθείται προς την κυλότητα του κουταλιού, έτοιμη για φάγωμα!Κατάλληλο για παιδιά 4 μηνών και άνω.\nΚωδικός : F150010 Cangaroo\nΔοχείο φαγητού Cangaroo Mommy Panda blue\nΤο δοχείο φαγητού Mommy Panda προϊόν είναι κατάλληλο για παιδιά από 6 μηνών.\nΕξοπλισμένο με βάση από καουτσούκ για τη σταθεροποίηση του μπολ πάνω στην επιφάνεια του τραπεζιού.Το εσωτερικό του δοχείου διαθέτει χωρίσματα για τους διαφορετικούς τύπους τροφών και μια λειτουργία για να διατηρεί πάντα το\nφαγητό του μωρού σας ζεστό.\nΠεριεχόμενο: PP, TPE, χωρίς BPA.\nΚωδικός : F150020 Cangaroo\nΔοχείο φαγητού Cangaroo Mommy Panda Pink


Μάρκος Σεφερλής: Έρχεται με το τηλεπαιχνίδι 5Χ5 [vid] | Flash.gr\nFlash.gr / Lifestyle / Μάρκος Σεφερλής: Έρχεται με το τηλεπαιχνίδι 5Χ5 [vid]\nΜάρκος Σεφερλής: Έρχεται με το τηλεπαιχνίδι 5Χ5 [vid]\nΜάρκος Σεφερλής: Η επίσημη ανακοίνωση του ΑΝΤ1 για το τηλεπαιχνίδι.\nΕΠΙΜΕΛΕΙΑ Παναγιώτης Αλεξανδρόπουλος 20.02.2021 | 23:33\nΠραγματοποιήθηκαν τα γυρίσματα του trailer της νέας εκπομπής του Μάρκου Σεφερλή στον ΑΝΤ1. Ο γνωστός κωμικός αυτή τη φορά «χτυπά» με ένα νέο τηλεπαιχνίδι που φέρει τον τίτλο «5Χ5», το οποίο αναμένεται σύντομα να κάνει πρεμιέρα μέσα από τη συχνότητα του καναλιού του Αμαρουσίου.\nΠαναγιώτης Αλεξανδρόπουλος 20.02.2021 | 23:33


Η εορτή των Εισοδίων έχει ως στόχο να μας διδάξει πολύ υψηλές έννοιες! | Το σπιτάκι της Μέλιας\n21 Νοεμβρίου, 2021 in Αναδημοσιεύσεις, Εκκλησία, Mέλια | Tags: τα Εισόδια της Θεοτόκου, Λάμπρος Κ. Σκόντζος, Ορθοδοξία, Υπεραγία Θεοτόκος\nΟ ιστορικός πυρήνας του γεγονότος των Εισοδίων ελάχιστα απασχολεί την Εκκλησία,όσο η θεολογική του σημασία. Κάποιοι υποστηρίζουν, πως, επειδή η πρώτη γραπτή μαρτυρία του γεγονότος αναφέρεται στο απόκρυφο «Πρωτοευαγγέλιο του Ιακώβου»,δεν θα πρέπει να θεωρείται αξιόπιστη.\nΓια την ορθόδοξη θεολογία μας όμως αυτό καθ’ εαυτό το ιστορικό γεγονός έχει ελάχιστη σημασία σε σχέση με τη θεολογική και ηθική του σημασία. Ο Ναός της Ιερουσαλήμ είναι εικόνα της Θεομήτορος.\nΕίναι γνωστή η πίστη στην ιερότητα του Ναού από τους Ιουδαίους. Πίστευαν ότι μέσα σ’ αυτόν κατοικεί ο Θεός, γι’ αυτό ανέβαιναν στο λόφο Σιών, που ήταν κτισμένος με σεβασμό και τρόμο, σαν να προσεγγίζουν τον Ίδιο το Θεό.\nΕισερχόταν ανυπόδητος στο φοβερό εκείνο χώρο, ντυμένος ένα λινό ποδήρη χιτώνα, για να θυμιάσει. Έκτοτε κανένας δεν τολμούσε να πλησιάσει εκεί. Ο απλός λαός δεν επιτρεπόταν να εισέρχεται σε κανένα διαμέρισμα του Ναού, αλλά μόνο το ιερατείο στον πρόναο και τα Άγια.\nΟι προσκυνητές λαϊκοί στέκονταν στο τεράστιο προαύλιο και τις διάφορες παρακείμενες στοές, από όπου προσεύχονταν και παρακολουθούσαν τις τελετουργίες των ιερέων. Η Παναγία μας είναι ο νοητός ναός του Θεού.\nΤο ιερότατο νοητό τέμενος, μέσα στο οποίο καταδέχτηκε να οικήσει ο αιώνιος και άπειρος Θεός. Ο ιερός υμνογράφος της εορτής, θέλοντας να τονίσει αυτήν την καταπληκτική παρομοίωση, έγραψε πως η Θεοτόκος είναι, «Ο καθαρότατος ναός του Σωτήρος, η πολυτίμητος παστάς και παρθένος, το ιερόν θησαύρισμα της δόξης του Θεού».\nΗ είσοδος της Θεοτόκου στο Ναό της Ιερουσαλήμ θέλει να φανερώσει το ακατανόητο ύψος της αγνότητας και αγιότητάς Της. Μέσα στα απρόσιτα Άγια των Αγίων διαφυλάχτηκε η αγνότητά της και καλλιεργήθηκε η αγιότητά Της.\nΜόνο μέσα σε ένα τέτοιο ιερό χώρο μπορούσε να προφυλαχτεί η απαιτούμενη αγνότητά Της από την αφάνταστη αμαρτωλότητα του κόσμου. Μόνο η συνοίκηση με τους αγίους αγγέλους θα μπορούσε να καλλιεργήσει την αγιότητά Της.\nΣτο πρόσωπο της Θεοτόκου έχουμε υπέρβαση της πεπτωκυίας ανθρωπίνης φύσεως και αποκατάσταση της πρότερης προπτωτικής. Αυτή γεννήθηκε βεβαίως με την πτωτική φύση, ως κληρονόμος της αμαρτίας των πρωτοπλάστων γεναρχών μας.\nΜόνο έτσι απαλλαγμένη από το άχθος της πτωτικής φύσεως και τη φθορά της αμαρτωλότητας,μπορούσε να επιτελέσει την υπέρτατη αποστολή Της. Οι ευσεβείς διηγήσεις περί της θαυμαστής διαμονής Της στο Ναό εκφράζουν ακριβώς αυτή την πίστη της προοδευτικής καθάρσεώς Της.\nΗ ευλογημένη είσοδος της Παρθένου Μαρίας στο Ναό αποτελεί την απαρχή της πραγματοποιήσεως της προαιώνιας βουλής του Τριαδικού Θεού για τη σωτηρία του κόσμου. Στην υμνολογία της μεγάλης εορτής ψάλλουμε πως «Σήμερον της ευδοκίας Θεού το προοίμιον και της των ανθρώπων σωτηρίας η προκήρυξις».\nΑποτελεί τη χαραυγή της λυτρώσεως του ανθρωπίνου γένους από τη δουλεία της αμαρτίας Γι’ αυτό η Εκκλησία μας εορτάζει λαμπρά το γεγονός. Ως συνειδητοί πιστοί του Χριστού, είμαστε θερμοί και αέναοι τιμητές του ιερού προσώπου της Θεομήτορος, διότι η συμβολή Της στο έργο της σωτηρίας μας υπήρξε καθοριστικός.\nΜε άκρατο ενθουσιασμό υμνούμε τη μεγάλη εορτή και γεραίρουμε τη Θεοτόκο, ψάλλοντας «εν ενί στόματι» μαζί με τον ιερό υμνογράφο της ημέρας «Χαίρε, της οικονομίας του Κτίστου η εκπλήρωσις».\nΕικόνα από: diveria.ru\n21 Νοεμβρίου, 2021 στις 12:07 μμ\nΕπί αιώνες προευφραίνετο η Αγία Τριάς αναμένουσα και προγνωριζουσα και προγευόμενη τη χαρά της ελεύσεως του τελείου αυτού ανθρωπίνου πλάσματος……\nΑυτά περίπου αναφέρει ο Άγιος Νικόδημος ο Αγιορείτης για τη Παναγια μας στον υπέροχο Αόρατο Πόλεμο!\n« Το Συναξάρι της ημέρας (21 Νοεμβρίου)\nΣκηνή Επουράνιος »


Γκρόμπινα - Λοκομοτίβ Νταουγκάβπιλς 1/8 | Προγνωστικά για Στοίχημα\nΓκρόμπινα - Τελ. αγώνες\n1/8/2020 Γκρόμπινα Λοκομοτίβ Νταουγκάβπιλς 2 - 2\n26/7/2020 Τζούρα Άλμπερτς Γκρόμπινα 2 - 1\n4/7/2020 Σμιλτένε Γκρόμπινα 2 - 0\n28/7/2018 Γκρόμπινα RTU 2 - 4\n7/7/2018 Γκρόμπινα Νταουγκάβπιλς 2 - 6\n7/7/2017 Γκρόμπινα Σπάρτακς Τζουρμάλα 0 - 2\nΛοκομοτίβ Νταουγκάβπιλς - Τελ. αγώνες\n18/7/2020 Σμιλτένε Λοκομοτίβ Νταουγκάβπιλς 1 - 6\n11/7/2020 Λοκομοτίβ Νταουγκάβπιλς Άουντα 2 - 0\n4/7/2020 Ρεζέκνε Λοκομοτίβ Νταουγκάβπιλς 1 - 3\n» Ο Mixos με το υψηλότερο yield +8.65% έπαιξε: X\n» Ο VELESTINO, με το υψηλότερο yield +21.22% στο σημείο Ημ.1 έπαιξε: Ημ.1\nΗ ομάδα Λοκομοτίβ Νταουγκάβπιλς νίκησε στους τελευταίους 4 αγώνες στη διοργάνωση 1. Λίγκα.\nΣημείο: 2 με απόδοση 1.15 στον ΟΠΑΠ με απόδοση 1.16\nΗ ομάδα Λοκομοτίβ Νταουγκάβπιλς νικούσε στο ημίχρονο στους τελευταίους 4 αγώνες στη διοργάνωση 1. Λίγκα.\nΣημείο: Ημ.2 με απόδοση 1.44 στον ΟΠΑΠ\n+2.70% -6.90% +1.77% 0.00% 0.00%\n9.50 6.75 1.15\n7.00 3.20 1.44 1.50 2.25\n7.00 2.80 1.85 4.75\n1: VELESTINO, sakisz, Tolis88, apostolhs, plas, LinarasTHC\nX: Στοιχημα-τζης 7, Στοιχημα-τζης 8, Mixos\n2: Στοιχημα-τζης 10, Στοιχημα-τζης 11, pneuma\nΗμ.1: VELESTINO, kafetzou, Mixos\n4-6 Goals: pneuma, Hansz\nStoiximatakias_90 1/8/2020 12:49


Με πιστωτική κάρτα το εισιτήριο για την Ακρόπολη | δημοκρατία\nΜε πιστωτική κάρτα το εισιτήριο για την Ακρόπολη\n30|06|2015 | 8:08\nΜε πιστωτική κάρτα μπορούν πλέον, για πρώτη φορά, να πληρώσουν μεμονωμένοι επισκέπτες και οργανωμένα γκρουπ το εισιτήριό τους για τον αρχαιολογικό χώρο της Ακρόπολης. Πρόκειται για ένα αίτημα πολλών χρόνων που τώρα ικανοποιείται.\nΕιδικά όσο υπάρχει δυσκολία ρευστού, διευκρινίζεται ότι τα γκρουπ τουριστών, θα δίνουν voucher, όπου αυτό υπάρχει. Όπου δεν υπάρχει voucher, οι πράκτορες των γκρουπ θα παραδίδουν στα εκδοτήρια πιστωτικό σημείωμα με τα πλήρη φορολογικά στοιχεία τους, το οποίο θα το εξοφλούν μετά το άνοιγμα των τραπεζών.